Xildhibaan Shariif Xasan Sheekh Aadan oo Muqdisho dib ugu soo laabtey & Qabanqaabada Shirweynaha Maamulka K/Galbeed oo ka socota Baydhabo – idalenews.com\nXildhibaan Shariif Xasan Sheekh Aadan oo Muqdisho dib ugu soo laabtey & Qabanqaabada Shirweynaha Maamulka K/Galbeed oo ka socota Baydhabo\nGuddoomiyihii hore ee Barlamaanka Shariif Xasan Sheekh Aadan ayaa maanta magaalada Muqdisho dib ugu soo laabtey, Waxaan garoonka diyaaradaha Magaalada Muqdisho ku soo dhaweeyey xubno badan oo ka tirsan barlamaanka Soomaaliya iyo siyaasiin kale. Waxaana Shariifka loo galbiyey guri ku yaala xarunta Villa Somalia oo uu horey u deganaa.\nXildhibaan Shariif Xasan Sheekh Aadan oo mudooyinkii ugu dambeeyey ku sugnaa Magaalada Dubai ee dalka Isu taga imaaraadka Carabta iyo magaalada Nairobi ee dalka Kenya ayaa intii uu dalalkaasi ku sugnaa waday wada hadalo iyo xiriir uu la sameynaayo qeybaha kala duwan ee Soomaalida ka soo jeeda gobalada Koonfureed ee Soomaaliya si taageero uu uga helo dhismaha Maamulka Koonfur Galbeed Somalia oo aan weli la isla meel dhigin tirada goballada uu ka koobnaan doono.\nWarar hoose ayaa sheegaaya in beelaha qaarkood ay ku qanceen hindisaha maamul u sameynta Koonfur Galbeed Somalia ee uu Xildhibaan Shariif Xasan Sheekh Aadan hor boodaaya waxaana dhinacyadaasi isla garteen in la tashiyada dhismaha maamulka Koonfur Galbeed la balaariyo lana sii wada, Isla markaasna gobalka Bay xaruntiisa Baydhabo la isugu yimaado kulamo lagu dardargelinaayo dhameystirka dhismaha maamul u sameynta gobalada maamulka Koonfur Galbeed Somalia hoos tagi doona.\nShariif Xasan Sheekh Aadan iyo wafdi xildhibaano ay isku fikir yihiin ayaa maalmaha soo socda la filaaya in ay gaaraan degmada Baydhaba ee Gobalka Bay.\nGuddoomiyihii hore ee Baralamanka KMG ahaa ayaa waxaa gurgiisa ku sugan tiro saxafiyiin ah oo sugaya in uu la hadlo. Warar hoose oo aan la xaqiijin karin ayaa sheegaya in Guddoomiyihii hore ee Baralamanka KMG ahaa ee Shariif Xasan Sheekh Aadan uu damacsanyahay in uu ku soo hadalo arrimo u badan maamulka Koonfur Galbeed Somalia oo bilihii ugu dambeysay isaga iyo saaxiibadiisa gobalada koonfureed ee Soomaaliya ay ku howlanaayeen dhismihiisa.\nXoghaye Guud ee IGAD Mr. Maxbuub oo beri tagi doona Kismaayo & Taariikhda Shirweynaha Maamulka Jubbaland oo la filaayo in la iclaansho\nDhageyso Xildhibaan ka Waramaaya “Maamul U sameynta Jubooyinka Yaa Xaq U leh” ma dadka mise dowadda?


Ra’iisul Wasaare Khayre :Ciidanka AMISOM waxey u joogaan si ay shacabka Soomaaliyeed u difaacaan – Balcad.com Teyteyleey\nRa’iisul Wasaare Khayre :Ciidanka AMISOM waxey u joogaan si ay shacabka Soomaaliyeed u difaacaan\nBy Abdihakin Yousuf\t On Aug 1, 2017\nRa’iisul Wasaaraha dalka Mudane Xasan Cali Khayre ayaa ka tacsiyeeyey askartii ku geeriyootay dagaalkii ka dhacay deegaanka Golweyn. Ciidankaas oo isugu jira kuwa AMISOM iyo ciidanka XDS oo difaacaya shacabka Soomaaliyeed.\nwuxuu sheegay in ciidamadda Amisom ay Soomaaliya u joogaan in shacabka Soomalaiyeed ka difaacaan kooxaha argagaxisada ah\n“Ciidanka AMISOM waxey ka yimaadeen dalalkooda si ay shacabka Soomaaliyeed uga difaacaan kooxaha argagaxisada ah oo caadeystay inay shacabka laayaan, isla markaasna doonaya in ay hor istaagaan horumarka ay dawladda iyo shacabku ku tallaabsadeen. Ciidanka AMISOM waxey diyaar u yihiin inay dhiiggooda u huraan wallaalahooda Soomaaliyeed, waana uga mahadcelineynaa sida geesinimada leh oo ay ugu soo gurmadeen dalkan.” ayuu yiri Xasan\nMalayshiyada ururka al-Shabaab ayaa wadada u galay kolonyo ka tirsan ciidamada AMISOM. Weerarka oo ka dhacay meel ku dhaw tuulada Golweyn waxaa lagu dhintay 12 askari , ciidamada AMISOM ayaa ku sii jeedey magaalada Buula Mareer ee gobolka Shabeelada Hoose.\nThe post Ra’iisul Wasaare Khayre :Ciidanka AMISOM waxey u joogaan si ay shacabka Soomaaliyeed u difaacaan appeared first on Ilwareed Online.\nDowlada Federaalka Soomaaliya oo sakay wafdi kasocda ay tagayaan dalka Liibiya\nMaamulka Jubaland oo udiyaar garoobay duulaanka daagaal ee alshabab


Tolkay Dhoohanaanta, Caqli Xumaa U Dheer! – W/Q. Maxamed Cirro | Cadceed newssite\nTolkay Dhoohanaanta, Caqli Xumaa U Dheer! – W/Q. Maxamed Cirro\nWaana lagu guuraa, haa tolkay waa lagu guuraa, oo waliba qolo kalaa nagu guurta. Ma nihin Awr oo aqal iyo alaab guudka kuma qaadno, mana nihin gaadhi xammuul ah, haddana si baa naloogu guuraa. Waxa nagu guura kuwo aan noo diir-nixin,\noo dirsooca iyo qoqobka darajo ku gaadha, dirsooc kaliya maahee, qaar badan oo ka midana boob iyo beentu waa u dhaqan aanay marna gafin. Kuwan nagu guura marka ay danta leeyihiin bay na yaqaanan, ee markasta nama yaqanaan. marka aanu la dabaalano haddiiba ay gaadhaan meeshii ay geediga ku wadeena, koox kale bay dunta isku xidhaan(Odayaasha Beelaha hor booda),oo la saaxiibaan, anagana xidhiidhkaa nalaga goostaa. Si naloogu guuro, debecna qaarkayo looga helo, waa lanoo abtirsadaa, reerkeena iyo jilibkeena baa nalagu beer laxowsadaa.\nQaranka aan ku nool nahay kuwa ugu Ayaanka daran baan nahay. Laba cuduroo daaweyntooda kuwa nagu guurraa aanay isku hawlin baa na kala goostey, waa Sumal-dhaqaaq(Tahriib) iyo balwad, inyar baa labadan cudur ka badbaadey, intaasina niyad jab iyo shaqo la,aan bey ku nool yihiin. indhaweytana cudur kalay nagu dhex faafiyeeno, dirsooc bay na bareeno,odayaal dhintey magacyadood baanu isku kala qoqobnaa, Cudurkana waxay noogu dhex beereen si kolba koox naga mida danahooda ugu adeegsadaan, oo aanaan waligayo u midoobin.\nMarkasta waxay nagu celceliyaan inaan dalka ilaashano, qarranka idinkaa leh baa nalagu yidhaa, hadana si aanu u leenahay ma aragno; taladiisa waxba kuma lihin, dakhligiisana waxba kama aragno, darajona kama gaadhno. Maalmaha xilalka kooxda na adeegsataa u kala dheeraynayaan anagaa u kala qaylina, oo u boodboodna, oo u xiiqna, oo u shaqayna,oo kala dooranna, oo waliba u garsoorna. kooda xilka qabtaana markaasaa noogu dambeysa, xitaa gurigiisa ma booqan karno. Markay wax isku qabtaana ama is khilaafaana, miiska kuma soo dhamaysteen oo iyagu ma heshiiyaane, iyagoo badhkayo adeegsanaya ayey halka dambe naga soo rixaan, markaasaan mudaharaad samaynaa; Istaaqfurula mudaharaad ma samaynee, rabsahadaan dhignaa, ka dibna booliiskaan isku dhacnaa. Dhagaxaan miciinsanaa, Asakartuna rasaasbey hadhka naga dhigaan, dabadeed qaar baa rasaastu ku dhacdaayo, dhimasho iyo dhaawac ba waanu yeelanaa. Kaayaga dhintana kooxdii aanu hiilka u ahayn aaskiisana ma yimaadaan. Doqoniimo ama caqli xumaan mid na haysaba, Kuwa sidan ahi waa tolka aan gu,gan iyo gu,yaal dambe ba ka tirsanahay,ee laygu abtiriyo.\nHadaba Tolkay waa kuwee? Maxaan xumaantooda idiinku soo bandhigayaa horta, miyaan asturo? Kuwanse adeegsadaa waa kuwama?\nInta aanan su,aalahaa ka jawaabin, haan idiin soo bandhigo dareenkii Qallinka dhaliyee, habeen dhaweyd anigoo hurdo u diyaar garoobaya, oo bustaha sii hoos galaya, ayaan xogtii dalka ka raadiyey mareegaha wararka iyo waceelka somalida lagu qorro. Badanaana xilliyadan baan ku talo gala inaan wararkaas akhristo, oo maalintii markaan internet ka haleelo, ardaaga fays buuga(Facebook) kama gayoodo. Anigoo qoraaladda dhex jibaaxaya baan isha ku dhuftey war in uu degdag yahay (Breaking News) astaan looga dhigay.war baasku dhiiluu xambaarsanaaye wuxuu sheegayey in uu dhintey mid ka mida dadkii ku dhaawacmay rabashado dhacay maalmihii habeenkaa ka horeeyey.\nWaxa uu tilmaamayey in uu ahaa kii saddexaad ee dhalinyaro ah, oo waliba kaaga darane kani imika uun qaangaadhay, oo shan iyo toban jirsadey.labadan astaamood ee dambe ayaa su,aalo hor leh maskaxdeyda ku furey, oo caloolyow naftayda ku beeray, igana eryey hurdadaan u baaqayey.\nWaxaan is weydiiyey sababta saddexda wiil u dhinteen. Gartey in Rabshadihii waxyeeladu ka soo gaadhay, ha ka qayb qaataan ama yaanay ka qayb qaadane. Waxa kale oo aan garanayey in rabshadaahaas dhalinyaradda wax ku noqotey dantooda gaarka ah ku difaaceyn. Haddaa maxay rabshaduhu u dhaceen? Khilaaf dhex marey kooxo siyaasiyiina. Haa waa dan siyaasi waxa rabshadaha dhalinyaradaas u dhinteen, ee qaar kaloo badan u dhaawacmeen u dhaceen.\nWaxaan markiiba xasuustey sannadihii madaxweynaha hadda xilka haya iyo xisbigiisu, mucaaradka ahaayeen. Rabshado kuwan oo kale ahaa oo ka bilaabmay xidhitaanka Aqalka baarlamaanka oo dawladii waqtigaasi iyo xisbiyaddii mucaaradku ku muransanayeen baa dhacay. Sidan oo kalena dhalinyaro iyo booliiskaa ayaa iskugu dhacay waxana ku dhintey labbo wiil oo dhalinyaro ah, ta xanuunka leh baa ahayd in aan dhalinyaradaas xisbiyadda mucaaradka ahaa iyo hogaamiyayaashoodu ka qayb galin aaskoodii ama eheladii ay ka baxeen inta ay u tageen xitaa Samir iyo iimaan odhan. Maanta oo xisbigii mucaaradka ugu weynaa iyo hogaamiyayaashoodii dalka ka taliyaan labadii dhalinyaradda ah ee hiilkooda barigaas u dhintey cidina ma soo hadal qaado, maxaa la soo hadal qaadi horta ma la xasuusan yahay ama ma la qirsan yahayba in ay jireen ba?\nSidii barigaas, saddexdii dhalinyaradda ahaa ee rabshadahan dhaweyto iyana ku dhintey, aaskooda kuwii ay hiilka u ahaayeen kamay qayb galin intaan ka warqabo, kamanay duwanayn xaaladoodu kuwii barigaas hore rabshadaha u dhintey.\nWaa wax cadaana iyana in rabshadahaa hore iyo kuwan dhaweyto labadaba qollada dhalinyartu hiilka u ahayd ee siyaasiyiinta ahi halka dambe ka riixayeen, oo ay iyagu abaabulayeen. Laakiin ta la yaabka ah ayaa ah inaan rabshado kasta oo dhaca oo ku salaysan khilaaf siyaasi ahi aynaan maqal qof siyaasi ama darajo siyaasadda ka haya oo wax ku noqda, badalkeedana dhalinyaro loo hanweynaa baa ku qudh baxa. Sidoo kalena siyaasadda dalkeena iyo halka lagu go,aamiyo taladdeeda dhalinyaradu ma joogaan, kumana helaan hiilka siyaasiga faa,ido u gooniya. Dhinaca kale siyaasiyiintaa dhalinyaradda dabada ka riixaysaa ma tusaan ama uma sheegaan dhalinyaradda habka loo mudaharaado, waxay markaa danta leeyihiin soo qaataan qoddob dastuurka ku jira oo sheegaya xuquuqda shacbiga ee mudaharaad ku soo bandhigida dareenka, laakiin ma sheegaan kala duwanaanshaha Mudaharaadka iyo Rabshadaha.\nSiday aniga ila tahay khasaarahan dhalinyarada gooniga ku ahi muu dhaceen, haddii qoladda siyaasiyiinta ah ee wax tabanayaan inta qoraalo iyo boodhadh soo qaataan dhalinyaradda iyo inta tageersanba soo hor galaan, oo sidaa ku muujiyaan tabashadooda. Laakiin inta halka dambe la fadhiisto dhalinyaradda la abaabulo oo la yidhaa mudaharaada, taasi waa rabshad sameeya aad idinku ku dhimataan. Sida caqliga saxda ahi ina tusayana marka askariga qoriga sita dhagaxa lagu boobo, isna rasaasta in uu miciinsanayo waan garan karnaa, cida ku dhimanaysaana inaanay ahayn siyaasiga halka dambe fadhiya iyana waan garan karnaa.\nUgu dambeyn tolkay waa dhalinyaradee Siyaasigaa nagu guurra, oo waliba markuu danta leeyahay uun na adeegsadda. Waxa taasi cadeyn u ah, kuwa hadda madaxda ahi, iyaba dhalinyaradu way garab taagnayd markii aanay xilka hayn, oo awooda ay ku gorgortamaan bay dhalinyaradu u ahaayeene,oo waa kuwii hiilkooda qaar dhalinyaro ahi u god galeene, maanta oo darajadii ay u halgamayeen gaadheen, miyay cidna isuku hawshaa duruufaha dhalinyaradda in ay wax ka qabato?, miyaan wali maqalnay qorshe lagaga hortagayo tahriibta? Miyaynu aragnay masuul hadal haya dhibta balwadu ku hayso dhalinyarrada in uu wax ka qabto? Maxay ugu hawl gali waayeen in ay shaqo abuur u sameeyaan boqolaalka dhalinyaro ah ee makhaayadaha tuman? Xitaa miyey ka qayb galiyaan golaha ugu sareeya ee xukuumadda iyo halka taladda lagu gooyo? Miyaanay ogeyn habka saami qaybsiga beelaha inaan dhalinyaradda faa,ido ugu jirin, oo geedka danta beesha lagu gorfeynayo dhalinyaradu dibadda ka joogto? Bal miyey xitaa ku wacyi galiyaan dhalinyaradda habka loo muduharaado?\nOo dhalinyaradu miyey garan waayeen in siyaasiga iyaga diraya, noogu horee adigu yidhaahdaan? Miyaynaan dhalinyaroy ka ilbaxayn shuguxshuguxda reer hebelnimo, ee hebelka ina adeegsadaa inoo tumo, markuu danta leeyahay?, miyaynaa wax ku qaadanayn kuwa inaga dhintey ee hooyo iyo Aabo aan Siyaasadda waxba ka galin ka goblameen? Miyaynu garan weynay ka mucaaradka ah maanta, in uu berriba albaabka inaga xidhan doono markuu muxaafid noqdo, sida kuwa maanta? Miyaynu fahmi weynay in maanta laynagu guurrayo, berina laynaga guurrayo? Oo odeyga beesheena heblaayo hor booda, Qasriga gali karo, inaga oo u soo dhididi jirneyna, kadinka u soo dhawaan Karin?\nQodhaa iyo xeraddaa Tolkayoow(dhalinyarooy), miyaan dhoohanaanta caqli xumo inoo dheerayn?\nQalinkii: – Maxamed Ibraahim Maxamuud (Cirro)


AAFADA ARLIGEENNA! | Laashin iyo Hal-abuur\nWaxa aan ahay Hooyo wiilal Eebbe ku mannaystay, Muqdishada ay muteen ubadkaygu kuma helaan Nolosha aan larabo oo si xorriyad ah ay wax ugu qabsan karaan. Daruufihiii silloonaa ee aan kula soo daallaa dhacay ee ay agoonnimadu u wehlisay ka sukow, waxa aanan halmaami Karin habka aan hagaagsaneyn ee loo hujuumo har iyo habeen.\nGabbal dhac walba waxa aan hubiyaa inay hanadayda Hoyga ku soo hirteen , sababta oo ah halkan waa Muqdisho! Da’dooda ayaa danbi ah, oo wixii ay barteen bulshadooda uguma shaqeyn karaan xilliyada qaar.\nXaafadeenna waxa ay ku caan tahay dheelmashada aroortii ah oo ay yimaadan wiilal mad-madow, dhuu-dhuuban, oo dhafoorro dilan oo AK47-ku u yahay nolol, iyaga oo aruuriya wixii dhallinyaro ah, hooyooyinka deegaanka ayaa baroorta, oo dhiiba wixii ay hanti heli karaan, si ay u furtaan ubadkooda lagu hor gumaadayo ayaga oo la huwinayo shaati ah dambiilayaal Qaran oo Nabad diid ah.\nSheedda sare marka aan uga jeedno dharka ay ciidanku xirtaan, cabsida ayaa noo timaada oo waxaan is tusnaa bilowga hoogga inuu yahay dharkaas(Tuutaha), maxaa yeelay in badan ayaa nalagu dhacay, jir-dil iyo gabood fallo bandanna naloogu geystay. Cidna ma aaminto askariga, maxaa yeelay halkan waa Muqdisho!\nBeri samaadkii, Askartu waxa ay ahaayeen waalid, walaal iyo wadaay intaba oo waannu maciin bidi jirnay, kolkay dhibaato na haleesho, haddase wax badan baa is badalay oo la bahaloobay.\nWal-wal, walaac iyo walbahaar ayaan waqtigeenna ku qaadannaa, oo wiilasha aan dhalnay ayaa noogu sabab ah oo nabaday dhibtan. Hooyo walbaa hurdo kuma lado, illaa ay hubiso xasilloonida aqalka.\nMa jirto cid aan u sheeganno waxa ay shar wadayaashu shacabkeenna u geystaan, sharci sharaf u yeela iyo shaati Qaran intuba ha sheegin. Marka aad maqasho xarigga mid kamid ah wiilashaada, waa inaad horay u sii qaadata wixii hanti aad heli karto si aad u soo furato, ileen af-libaax buu mutay’e.\nCalaacal iyo ciil kama baxaan hooyooyinka, waxa ugu badan ee ay ka fekeraan maaha nolol maalmeed, caafimaad iyo waxbarasho intuba. Kaliya maanka waxaa lagu hayaa habkii looga nabad gali lahaa kuwa shaarka sharfan dulleeyay eek u geystay wixii xumaa oo idil: dhac, kufsi, jir-dil iyo nuuc walba oo xad gudub ahaa.\nDadku waxay is weydiiyaan in habaarkooda hirgalo oo hoog iyo halaag la huwiyo hanuun diidayaashan. EEBBE ayay waydiistaan inuu seejiyo naxariistiisa kuwan dadka naafeeyay ee nabad-galyo iyo neecaaw caafimaadba u diiday noolaha.


Madaxda gobolka Mudug oo shir la yeeshay madaxda dadka soo barakacay, lagu gorfeeyey amniga gobolka. – Radio Daljir\nDiseembar 16, 2009 12:00 b 0\nGalkacyo Dec 16 – Shir ballaaran oo ku saabsan nabadgalyada guud ee gobolka Mudug gaar ahaanna midda magaalada Galkacyo ayaa maanta lagu qabtay xarunta maamulka gobolka Mudug.\nShirkaan oo ahaa mid lagu falanqaynayey xaaladda ammaan ee gobolka, ayaa waxaa si wadajir uga qaybgalayey maamulka gobolka, midka degmada Galkacyo, guddiyada nabadgalya gobolka, saraakiisha amniga ee isla gobolka, guddiyada iyo odayaasha dhaqanka ee dadka baracayaasha ah ee ku dhaqan gobolka Mudug.\nShirkaan oo ay ujeeddadiisa ugu weyni ahayd sidii maamulka dawladda, dadka deegaanka iyo kuwa barakacayaasha ahi ay iskaga kaashan lahaayeen adkaynta amniga gobolka gaar ahaan midda magaalada Galkacyo oo ay ku sugan yihiin barakacayaal tiradoodu ay aad u badan tahay.\nMas?uuliyiinta kulankaasi ka hadlay maanta waxaa ka mid ahaa guddoomiyaha gobolka Mudug Axmed Cali Salaad oo isaga laftigiisu lahaa qorsha qabsoomidda shirkaan, waxaana uu sheegay sida ay lama maarmaanka u tahay is-kaashi buuxa oo laga yeesho adkaynta iyo xoojinta ammaanku gobolka.\nGuddoomiyuhu waxaa si faahfaahsan uga warramay siyaasadda Puntland ee ku aaddan dadka barakacayaasha ah ee ku sugan deegaannada Puntland, waxaana uu tilmaamaay dhammaan dadka Soomaaliyeed in ay u siman yihiin dhulkaPuntland, Puntland-na ay ka go?antahay soo dhaweynta iyo taakulaynta dadka tabaalaysan sidaas darteedna aysan marna raalli ka ahayn in wax dhibaato ah loo gaysto.\nDuqa magaalada Galkacyo C/raxmaan Maxamuud X Xasan, uu shirkaasi maanta si kulul uga hadlay ayaa sheegay ammaanka gobolka in xil ka saaran yahay qofkasta oo ku nool gobolka ama leh dareen muslimnimo ama mid wadanimo, wuxuuna dhanka kale soo hadal qaaday maamulkiisu in uu ahmiyad gaar ah siiyo siinna doonan dadka barakacayaasha ah ee ku dhaqan magaalada Galkacyo aysanna marnaba ogolaananayn in waxyeello loo gaysto.\nWaxaa duqu uu ka codsaday, guddiyada iyo odayaasha ka socday barakacayaasha in ay qayb weyn ka qaataan adkaynta amniga iyo nabadgalyada gobolka, isla markaana ay soo sheegeen cidkasta oo ay u arkaan in ay wax u dhimayso xasiloonida gobolka.\nXaaji Gaani Axmed Nuur, oo ka mid ahaa odayaasha ku hadlayey magaca dadka barakacayaasha ah ayaa ku dheeraaday sida ay u jecel yihiin nabadda gobolka, waxaana sheegay halkaan in ay u yimaadeen nabadda taalla oo kaliya sidaas darteedna aysan raalli ka ahayn cidkasta oo ku dhax dhuumanaysa isla markaana waxyeellaynaysa amniga.\nKulankaan maanta ee ay sida wadajirka ah u yeesheen maaamulka dawladda ee gobolka Mudug iyo guddiyada iyo odayaasha dhaqan ee dadyowga barakacayaasha ah ayaa yimid kadib markii ay dhaceen falal meel ka dhac ku ah nabadgalya kuwaasi oo badan koodu ka dhacay magaalada Galkacyo dhaxdeeda, waxaana falalkaasi ay horseed u noqdeen tuhan iyo shaki soo kala dhaxgalay dadka deegaanka iyo kuwa ka yimid gobollada kale ee dalka.\nDhawrkii maalmood ee ugu danbeeyey waxaa jiray hanjabaado iyo cago-juglayn dad shacab ahi oo u badan haween iyo carruur ay ku hayeen dadka barakacayaasha ah ee ku dhaqan magaalada Galkacyo iyo qaar ka mid ah gobollada kale ee Puntland, waxaana wax laga saarayaa ku lug-lahaanshaha falalka amni darro ee muddooyinkii ugu danbeeyey ku soo kordhayey deegaannada Puntland gaar ahaan magaalada Galkacyo, inkastoo fakar kaa ka duwan maamullada iyo mas?uuliyiinta Puntland ay qabaan.\nMas?uuliyiinta sar sare ee maamulka Puntland ayaa arrintaas mawqif cad ka is-taagay, iyagoo sheegay in aan loo baahnayn arrimaha socda ee lagu colaadinayo dadka ka soo jeeda gobollada kale ee Soomaaliya gaar ahaann gobollada Baay iyo Bakool oo maalmahaan danbe ay si gaar ah u saarnayd diirradda dadka ka caraysan falalkii dhacay.\nM/weynaha Puntland Dr. C/raxmaan Sheekh Maxamed ?Faroole?, kuxigeenkiise Gen. C/samad Cali Shire, guddoomiyaha baarlamaanka C/rashiid Maxmed Xirsi, qaar ka mid ah golayaasha xukuumadda iyo baarlamaanka iyo sidoo kale mas?uuliyiinta maamullada iyo degmooyinka ayaa soo jeediyey baaqyo wax ku ool ah, oo ku saabsan in la joojiyo kala faquuqidda dadka ku dhaqan deegaannada Puntaland, taas oo ay ku micneeyeen in ay tahay arrin aan sinaba loogu baahnayn, meel ka dhacna ku ah siyaasadda Puntland ee ku salaysan baadi-goobka ururinta umadda Soomaaliyeed.\nWaa markii ugu horraysay oo ay deegaannada Puntland ka dhacdo caro dad shacab ahi ay qaabaan ayna kaga xun yihiin dhibaatooyinka amni darro ee dilka iyo qarax iskugu jirta, isla markaana ay dusha u saaraan falalkaasi dadka ka soo jeeda gobollada kale ee dalka.\nCiyaartooyda gobolka Sool oo u gudbay finaalaha koobka gobollada Puntland, 2009.\n?Khasaaraha ka dhashay qaraxii xalay ee Bossaso & madaxda Puntland oo oo ka digay takoor lagu sameeyo Somalida gobollada kale.


Ra’iisul wasaare Kheyre “Dagaalka shacabka dhexdiisa ah waa arrin aan loo dulqaadin karin..” – Bulshoweyn.com | Your Source Of News And Entertainment\nRa’iisul wasaare Kheyre “Dagaalka shacabka dhexdiisa ah waa arrin aan loo dulqaadin karin..”\nRa’iisal wasaaraha xukuumada federaalka Soomaaliya Mudane Xasan Cali Kheyre ayaa ku baaqay in dhinacyada ku dagaalamaya deegaanka Baanyaaley ee gobolka Hiiraan ay si deg-deg ah oo shuruud la’aan ah u joojiyaan dagaalka.\n“Waxaan tacsi u direynaa dhammaan shacabkii ay waxyeeladu kasoo gaartay dagaalada, waxaa nasiib daro ah in weli qeybo kamid ah dalkeena ay dagaalo sokeeyo ka dhacaan, xilli lagu jiro bisha barakeysan ee Ramadan oo dadku u taagan yihiin cibaadada ALLE” Ayuu yiri ra’iisul wasaare Kheyre.\nRa’iisul wasaare Kheyre ayaa sheegay in qorshaha dowladda uu yahay in si deg-deg ah ay u joojiso dagaallada iyo colaadaha, wuxuna baaq u diray maamulka Hirshabelle, Odayaasha dhaqanka, aqoonyahanada, ururada bulshada iyo qeybaha kala duwan ee bulshada inay mas’uuliyad gaar ah iska saaraan joojinta dagaalada iyo collaadaha oo ay dowladda kala shaqeeyaan nabadeynta iyo isku soo dhaweynta dadka walaalaha ah.\n“Dagaalka shacabka dhexdiisa ah waa arrin aan loo dulqaadin karin, waxeyna fursad siineysaa dhammaan inta diidan nabadda iyo horumarka, waa inaan wadajirkeenna iyo isku xirnaanteenna adkeynaa oo aan khilaafkeenna ku xallinaa si nabad, wadahadal iyo dib-u-heshiisiin.” Ayuu ra’iisul wasaare Xasan Cali Kheyre hadalkiisa kusoo gaba-gabeeyay.


Coronavirus iyo guryaha | Housing Advice NI\nCoronavirus iyo guryaha\nDhibaatada Coronavirus waxay abuuri kartaa dhibaatooyin guri waxayna ka dhigi kartaa dhibaatooyinka jira kuwo dhib badan sidii loo xallin lahaa. Macluumaadkani waa talobixin guud oo ku saabsan sida xuquuqdaada guri iyo ikhtiyaaraadkaaga ay isu beddeleen cudur dartiis.\nHel caawimaad xagga dhibaatooyinka guryaha\nXuquuqda Guriyeynta waa hay'ad samafal ah oo bixisa talo bilaash ah oo lagu caawiyo dadka guryo la'aanta ah iyo guryo xumada. Waxaan kuu sharixi karnaa xuquuqdaada iyo xulashooyinkaaga haddii aad dhibaato guri ku haysato. Waxaan sidoo kale ku bixin karnaa dhexdhexaadin bilaash ah xaaladaha qaar. Kani waa adeeg bilaash ah halkaas oo qof madaxbanaan uu isku dayi doono inuu adiga iyo milkiilahaaga ka gargaaro sidii aad ugu xallin laheed dhibaatada.\nWac 028 9024 5640 oo dooro ikhtiyaarka 4aad inaad la hadasho la-taliye. Waad weydiisan kartaa turjumaan bilaash ah haddii aadan ku qanacsaneyn ku hadalka Ingiriiska. Kaliya noo sheeg luuqadda aad u baahan tahay.\nBoggan waxaa ku jira macluumaad ku saabsan\nHoy la’aan iyo raadinta meel aad ku noolaato\nSaarida iyo dhibaatooyinka gurigaaga hada\nDhibaatooyinka bixinta kiradaada ama amaahda guryaha\nNoocyo kale oo caawimaad ah oo lagula tacaamulo dhibaatada coronavirus\nWaa inaad gacmahaaga si joogto ah u dhaqdaa. Dhakhaatiirta adduunka waxay talo ka bixiyaan sidii aad nabad ugu heli lahayd afaf kala duwan. Ka eeg Wakaaladda Caafimaadka Dadweynaha iyo websaytyada NHS wixii macluumaada ee ku saabsan badbaadadaada.\nGuri la’aanta iyo helitaanka meel aad joogto\nWaxaan ahay guri laawe mana haysto meel aan joogo\nSi deg deg ah ula soo xiriir Golaha Guryeynta ee NI(Woqooyiga Ireland) marka ay tahay 03448 920 908. Madaxa Guriyeynta NI waxaa sharci ahaan looga baahan yahay inuu caawiyo dadka bilaa hoyga ah waxaana laga yaabaa inay mas'uul ka noqdaan helitaanka meel aad joogto.\nHaddii guddiga guryeynta NI aysan ku caawin karin, la hadal la-taliye. Markaad soo wacdid, noo sheeg luqadda aad ku hadasho waxaan dib kuugu soo wici karnaa turjumaan.\nMa heli karaa guri ku meelgaar ah inta lagu jiro xiisaddan?\nGolaha Guriyeynta NI wuxuu lahaan karaa mas'uuliyad sharciyeed si uu kuugu meeleeyo guri ku meelgaar ah haddii aadan haysan meel kale oo aad degi karto.\nGolaha Guryaha ee NI wuxuu mudnaanta koowaad siinayaa guryo ku meelgaar ah oo loogu talagalay dadka hurdada daran ama kuwa ku jira hoyga 'laakiin hadda u baahan inay is-karantiimiyaan. Haddii aad hore u haysatid meel aad degto laakiin aan kugu habboonayn, waxaa laga yaabaa inaad halkaas sii joogi karto muddo dheer ilaa inta xiisadda la xakameynayo .\nRaadi talo haddii lagaa codsado inaad joogto meel u horseedaysa caafimaadkaaga ama nabadgelyadaada.\nMa u guuri karaa guri cusub inta lagu jiro xiritaanka?\nWaa inaad joogtaa gurigaaga hadda illaa ay dowladdu ka joojineyso xannibaadda. Dowladda Boqortooyada Midowday waxay kula talisay dadka inaysan horay usii socon dhaqdhaqaaqyada guryaha waqtigan iyo inay dib u dhigto kuwan haddii ay suurtagal tahay. Haddii aad kireysanaysid gurigaaga hadda, mulkiilahaagu kuma qasbi karo inaad ka baxdid la'aan amar maxkamadeed.\nRaadi talo haddii aad u baahan tahay inaad dhaqaaqdo inta lagu jiro xidhitaanka.\nWaxaan ubaahanahay dammaanad si aan u guuro laakiin mid maheli karo\nMulkiileyaasha waxaa loo oggol yahay inay weydiistaan kiraystayaasha inay bixiyaan dammaanad qaadis, illaa iyo inta ay ka codsadaan qofkasta oo aan takoorin. Damiin-bixiyuhu wuxuu ka ilaaliyaa milkiilaha khataraha qaarkood, sida kiraystaha oo sababa khasaare ama aan bixin kirada. Haddii aadan haysan dammaanad qaade, kala hadal milkiilaha. Waxaad ka bixin kartaa tixraac milkiilaha hore, waxaad bixin kartaa lacag dhigaal weyn ama waxaad ka bixi kartaa siyaasad caymis dakhli si loo yareeyo khatarta mulkiilaha.\nWaa inaadan ka dhaqaaqin guriga ilaa xiritaanku ka dhammaanayo. Mulkiilahaaga hadda jira waa inuu tagaa maxkamadda si uu guriga kaaga saaro isla markaana maxkamaduhu aysan wax ka qabanin ka saarista waqtigan.\nSaaridda iyo dhibaatooyinka kale ee gurigaaga hadda jira\nMilkiilaha gurigeygu wuxuu ii sheegay in aan ka baxo gurigayga kirada ah\nMulkiilahaaga waa inuu tagaa maxkamada si uu guriga kaaga saaro. Waa sharci darro qof kasta oo aan ka ahayn sarkaal maxkamadda inuu kugu khasbo gurigaaga.\nRaadi talo haddii lagaa codsado inaad ka baxdo gurigaaga.\nSharci cusub wuxuu ka dhigan yahay milkiileyaasha guryaha gaarka loo leeyahay waa inay ku siiyaan ogeysiis ugu yaraan 12 usbuuc ah haddii ay rabaan inaad guurto.\nLaakiin, haddii mulkiiluhu ku siiyay ogeysiis kahor 5 Meey 2020, waqtiga ogeysiinta wuu ka yaraan karaa.\nMarka mudada ogeysiintaadu dhamaato, mulkiiluhu kuma eryi karo haddii aad wali ku jirto guriga. Mulkiilaha gurigu waa inuu aadaa maxkamad arintan maxkamadahana ma lahan dhageysiyada dhageysiga ee daqiiqada.\nRaadi talo haddii lagaa codsado inaad ka baxdo gurigaaga kirada ah ama haddii mulkiiluhu kugu qasbo inaad guurto.\nAnigu waxaan ahay magangalyo-doon gurigeygu kuma habboona go'doomin\nRaadi talo haddii aad ku nooshahay hoy laakiin aadan awoodin inaad si ammaan ah u go'doomiso.\nSideen wax uga qabanayaa dayactirka gurigayga kirada ah inta lagu jiro xiisaddan?\nInta badan milkiileyaasha guryaha, oo ay ku jiraan Hay'ada Guriyeynta NI iyo ururada guriyaynta, waxay la tacaamuli doonaan oo keliya dayactirka deg-degga ah ilaa xiisaddan ay ka dhammaato. Arimaha soo socda waa in loola dhaqmaa sidii wax deg deg ah:\nGaas ama qiiq baxsadka.\nQalabka korantada ee biyaha gaaraaya.\nFiiladaha koronto oo dab leh ama fiiqan\nBullaacadaha guriga oo soo butaaca\nAlbaabada dibedda ee u baahan in la xafido ama laxiro.\nQaraxa haamaha keydka, dusha sare iyo tuubooyinka.\nDhammaan nalalka ama korantada guriga oo shaqo-joojisay.\nFashalka ama shaqo-joogisga nidaamyada kuleylka iyadoo cimilada daran tahay oo aan wax kale la heli karin,\nDhammaan nalalka meelaha la wadaago oo shaqada joojiyay.\nDowladda wax talo ah kama siinin milkiileyaasha guryaha gaarka loo leeyahay sida ay ula macaamilaan dayactirka, laakiin waxay u badan tahay inay la tacaamuli doonaan arrimaha ugu deg degsan.\nRaadi talo haddii gurigaagu u baahan yahay dayactir milkiilahaaguna ma xallin doono dhibaatada.\nMa joojin karaa kiradayda haddii aan rabo inaan ka tago gurigayga kirada ah dhibaatadaas darteed?\nHaddii aad kireyste gaar ah tahay oo aad saxeexday heshiis kireysi oo waqti go'an ah, waxaad ku xirmaysaa heshiiskaas illaa uu ka dhammaanayo. Waxaad go'aansan kartaa inaad ka guurto guriga, laakiin milkiilaha ayaa sharci ahaan loo ogol yahay inuu kugu dallaco inaad kireysato ilaa inta heshiiska uu ka dhammaanayo ama uu qof kale ka guurayo oo uu la wareego heshiiska kirada. La hadal mulkiilahaaga haddii aad ku sugan tahay xaaladdan si aad u ogaato inaad heshiis la geli karto.\nRaadi talo haddii ay ahayd inaad ka baxdo gurigaaga kirada ah oo weli lagugu soo dalacayo kirada.\nWaxaan joojiyey shaqada Coronavirus dartiis mana bixin karo kirada\nHaddii aad shaqeyneysay oo canshuur bixin laheyd dakhliga ku soo galay bishii Febraayo 2020, loo-shaqeeyahaagu wuxuu ku siin karaa boqolkiiba 80% mushaarkaaga billaha ah ee caadiga ah iyada oo loo marayo qorshaha dowladda cusub. Kala hadal arrintaas cidda aad u shaqayso ama ururkaaga shaqaalaha.\nLacagaha lagu bixiyo nidaamkaan ma bilaabmi doono illaa Abriil 2020. Inta waqtigaas la joogo, waad dalban kartaa gargaarada.\nWaxaa jira qorshe la mid ah dadka iyagu iskood u shaqaysta, laakiin lacagahaasi lama bixin doono illaa Juun 2020. Intaas ka dib, waxaad dalban kartaa waxtarro.\nFaa’iidooyin noocee ah ayaan dalban karaa?\nWaxaa jira waxtarro kala duwan oo laga yaabo inaad dalbatid. Kuwaani waa\nUniversal Credit, oo kaa caawin kara qarashka nolosha iyo guryeynta\nLacag celinta Qiimaha, oo kaa caawin kara inaad bixiso siciradaada haddii aad qaadaneyso Universal Credit\nXanuunka Jira ee Sharciyeed, kaas oo kaa caawin kara hadaadan awoodin inaad shaqeysid sababtoo ah waad jiran tahay ama keli kaliye ah\nWaxaa jira faa’ iidooyin kale oo aad heli karto haddii aad shaqeynaysay oo aad bixinaysay tabarucaadda caymiska qaranka. Kala hadal Make the Call ama hay'adda talo-bixinta xaafadahaddii aadan hubin waxa gargaarada aad heli karto iyo sida loo codsado kuwan.\nFaa'iidooyin noocee ah ayaa iga caawin kara bixinta kirada?\nHaddii aad horeba u qaadatid Kaalmada Guryeynta, u sheeg Hay'adda Guryeynta ee NI ogaanshaha in duruufahaagu is beddeleen. Qadarka aad ka hesho kiradaada wuu kordhi karaa.\nHaddii aadan hada helin faa'iidooyin kale, codso Universal Credit si lagaaga caawiyo kiradaada. Maheli doontid wax lacag ah ugu yaraan 5 toddobaad, laakiin waad dalban kartaa caawimaad dheeri ah inta aad sugeyso.\nMarkaad qaadato Dheefta Guriyeynta ama universal crediit ah, waxaad dalban kartaa Lacag Guri Ku-Meel-Gaar ah si lagaaga caawiyo kirada haddii gargaaradaadu aysan dabooli doonin lacagta ay tahay inaad siiso milkiilahaaga.\nRaadi talo haddii ay dhibaato kaa haysato bixinta kiradaada.\nCaawinaad dheeri ah ooo lagu bixiyo kiradaada\nFaa'iidooyinka sida Universal Credit badanaa ma bixiso kiradaada oo buuxa. Inta badan kireystayaasha gaarka loo leeyahay waa inay ku bixiyaan kireeyaha dheeraadka ah dheefaha ugu sareeya.\nBixinta Lacag Guriye ynta Ku-Salaysan (DHP) ayaa kaa caawin kara kharashkan dheeriga ah.\nXaaladaha qaarkood, DHP ayaa bixin doonta dhammaan kiradii aan laga bixin Universal Credit muddo 13 toddobaad ah. Xaaladaha kale, DHP waxay bixin doontaa oo keliya xaddi lacageed oo dheeraad ah oo aad milkiilahaaga siiso.\nLa-taliyayaashayada ayaa kaa caawin kara sidii aad u dalban lahayd lacagtan dheeriga ah.\nFaa'iidooyin noocee ah ayaa iga caawin kara bixinta amaahda guriga?\nHaddii aad heleysay macaashka qaarkood 9kii bilood ee la soo dhaafay, waxaad xaq u yeelan kartaa xoogaa caawimaad ah xagga bixinta dulsaarka deyntaada, laakiin ma jiraan wax faa’ iidooyin cusub ah oo lagu caawinayo dadka amaahda guryaha ku leh.\nWaad weydiisan kartaa amaahiyaha inaad fasax bixisid. Taas micnaheedu waa inaadan bixin doonin amaahda guryaha dhowr bilood. Wali waa lagugu soo dallaci doonaa dulsaar inta lagu jiro waqtigan, laakiin qiimeyntaada sumcadda looma dhinto maxaa yeelay waad joojisay lacag bixinta. Si loo daboolo lacagaha la seegay, amaahiyahaagu wuxuu kordhin karaa nolosha amaahdaada isla tirada bilaha aad seegtay ama kordhin kartaa lacagta aad ku bixisay lacagtaada billaha ah.\nRaadi talo haddii ay dhibaato kaa haysato bixinta amaahda guryaha.\nCaawimaad kale oo noocee ah ayaan ka heli karaa dowladda?\nWaxaa laga yaabaa inaad awoodo inaad hesho xoogaa caawimaad dheeri ah inta aad sugeyso lacagaha waxtarka.\nWaad heli kartaa caawimaad haddii aad\naad leedahay astaamo Coronavirus ah ama waxaa loo sheegay inay gooni u baxaan\nCaawimaad u baahan tahay xaalad degdeg ah oo daqligoodu hooseeyo\naad codsatay ama aad horayba u qaadatay Universal Credit\nCaawintan waxaad ka dalban kartaa khadka tooska ah,. laakiin foomku wuxuu ku qoran yahay Ingiriis. Waxaad sidoo kale dalban kartaa adigoo wacaya 0800 587 2750. Raadi talo haddii aad u baahan tahay caawimaad si aad u dalbato.\nWaxaa jira dad fara badan oo codsanaya deeqahaas iyo amaahda sidaas darteed waxay qaadan kartaa iskudayo badan kahor intaadan qof lahadlin. Sii wad isku dayga inaad ka gudubto.\nNoocyo kale oo caawimaad ah si loola tacaalo dhibaatada Coronavirus\nHay'ad samafal ayaa laga yaabaa inay ku caawin karto haddii aad dhib ku qabtid inaad maareyso waqtigan. La hadal la-taliye Xuquuqda Guriyeynta oo laga yaabo inay ku caawiyaan ama kuu sheegaan hay'adaha kale ee ku caawin kara.\nKa caawi cuntada iyo waxyaabaha daruuriga ah\nKaydkaaga cuntada ee deegaankaaga ayaa ku caawin kara haddii aad runtii xaalad xun ku sugan tahay. La xiriir FareShare ama Trussell Trust si aad u ogaato kaydka cuntada ee deegaanka. Waa inaad sidoo kale ka hubisaa kaniisadaha maxalliga ah ama kooxaha samafalka si aad u ogaato haddii wax adeegyo maxalli ah loo sameeyay in lagu caawiyo dadka ka tirsan bulshada.\nCunto iskuul bilaash ah\nWaxaad awoodi kartaa inaad hesho lacag dheeraad ah oo kaa caawisa maaraynta haddii carruurtaadu xaq u leeyihiin cunnooyinka dugsiga ee lacag la’aan ah.\nBryson Intercultural waxay ku siin kartaa talo ku saabsan xuquuqdaada iyo wixii caawimaad ah ee aad heli karto haddii aad tahay magangalyo-doon, qaxooti, ama qof codsigiisa magangalyo la diiday.\nCaawinta wax ka qabashada dambiyada nacaybka\nAdeegga Booliska ee Waqooyiga Ireland iyo Taageerada Dhibanaha NI ayaa kaa caawin kara haddii aad tahay dhibane dembi nacayb ah. Raadi talo haddii aad dareento nabadgelyo darro gurigaaga sababta oo ah in lagu soo weeraray ama laguu hanjabay.


Shiinaha 5XZ-L Shaybaarka Cus-jiidadka Soosaarayaasha iyo alaab-qeybiyeyaasha | SYNMEC\n5XZ-L Kala soocida Culayska Shaybaadhka\nKala-soocida cuf-isjiidadka 5XZ-L waxaa loo isticmaalaa in lagu kala saaro abuurka iyadoo loo eegayo kala duwanaanshaha cuf-jiidad gaar ah. Waxay ka saartaa granule oo leh cuf-jiidad gaar ah oo culus (sida quruurux, qaybo carrada), iyo granule leh cuf-fudud gaar ah (sida miraha caariyaysan, miraha ay waxyeello u geystaan gooryaanka).\nMagaca Kala-soocida iniinnada shaybaadhka\nAwood 50 kg/h\nAwoodda hawada afuufaysa 0.37 kw\nAwood gariir 0.13 kw\nInta jeer ee gariir 0-600 jeer/min\nU janjeersiga looxa miiska 0-3°\nCabirka 1000×700×1440 mm\nSariirta shaandheynta waa qaab dhismeed saddex xagal ah. Waxa jira daloolo badan oo aluminium feedh ah oo ku yaal aagga quudinta. Tan waxaa loogu talagalay in lagu dedejiyo shaandhaynta walxaha. Meelaha laga baxo ayaa loogu talagalay wasakhda iftiinka, walxaha isku dhafan, miraha wanaagsan. Waxaa jira taargooyin la hagaajin karo si loo helo saameyn kala soocidda la rabo.\nKala soocida cuf-jiidadka shaybaadhka ee saldhiga kala soocida cufnaanta hadhuudhka. Miiska kala soocida culeysku waa qaab dhismeed saddex xagal ah. Miisaska kala saara cufisjiidad xagal toosan, xagal toosan, inta jeer ee gariirka, mugga hawada afuufaya hoose dhamaantood waa la hagaajin karaa. Tani waxay buuxin kartaa cabbirro kala duwan, cufnaanta kala duwan ee shuruudaha kala soocidda abuurka. Markaa waxaad abuur doontaa qaybinta cufnaanta ee dufcaddan iniinaha.\nDhismaha kala soocida cuf-jiidadka shaybaadhka:\n1. Quudinta hopper\n2.Electromagnetism feederiyaha gariir\n3.Miiska kala soocida cuf-jiidadka\n4.Nidaamka wareega wadista\n6. taageere hoose\nHore: 5XFJ Mashiinka qiimaynta shinnida/samaynta iniinta ee digirta digirta\nXiga: 5XZC-L Nadiifiyaha Abuurka Shaybaadhka & Darajeeyaha\n5XWY jeexan dhererka dhululubada grader sepa...\n5XZC-L Nadiifiyaha Abuurka Shaybaadhka & Darajeeyaha\n5XFX-L Nadiifiyaha Hawada Abuurka Shaybaadhka


Barcelona Oo Old Trafford Ku Garaacday Man United, Red Devils Oo Fursadeedii Iska Lumisay Iyo Blaugrana Oo Camp Nou Imanaysa Iyada Oo Kalsooni Wayn Qabta. - GOOL24.NET\nBarcelona Oo Old Trafford Ku Garaacday Man United, Red Devils Oo Fursadeedii Iska Lumisay Iyo Blaugrana Oo Camp Nou Imanaysa Iyada Oo Kalsooni Wayn Qabta.\nBarcelona ayaa guul muhiim ah Old Trafford kaga soo gaadhay Manchester United kulankii lugta hore ee siddeed dhamaadka UEFA Champions league. Gool uu Luka Shaw iska dhaliyay isla markaana uu Luis Suarez sabab u noqday ayaa keenay in Man United ay guuldaro ku soo gaadhay.\nManchester United oo maanka ku haysa imtixaanka ku sugaya Camp Nou ayaa awoodi wayday in ay wax gool ah ku dhaliso garoonkeeda taas oo ah mid walwal ku abuuraysa jamaahiirta Man United iyo tababare Solskjaer.\nBarcelona ayaa hadda talaabo muhiim ah u qaaday in ay afar dhamaadka Champions League u soo bixi karto inkasta oo ay wali Man United haysato fursad ay wax ku badali karto\nKaydka: Anthony Martial, Andreas Pereira, Phil Jones, Marcos Rojo, Sergio Romero, Jesse Lingard, Juan Mata.\nKaydka:Samuel Umtiti, Arturo Vidal, Sergi Roberto, Jasper Cillessen, Ousmane Dembele, Malcom, Carles Alena.\nQaybtii hore ee kulankii Manchester United iyo Barcelona ayaa ahaa mid aad u adag isla markaana ay labada kooxood dadaal badan ku sameeyeen balse waxaa jiray taxadar badan oo ay labada kooxood ka muujiyeen kulankan taas oo lugta ka xidhay xamaasadii ay ciyaartu lahayd.\nDaqiiqadii 12 aad Barcelona ayaa goolkeeda furitaanka la timid kadib markii uu Luis Suarez kubbad madax ah ku qabtay goolka Man United laakiin kubbada ayaa ku sii dhacday Luka Shaw kaas oo goolkan loogu qoray in uu iska dhaliyay wuxuuna Suarez seegay fursada uu kaga bixi karayay abaartii gool dhalinta Champions league.\nMuuqaal caawiyaha garsoorka ayaa lagu go’aamiyay haddii uu goolkani ahaa mid sharci ah wuxuuna markii hore calanwaduhu tilmaamay in uu offside jiray taas oo markii danbe uu VAR meesha ka saaray waxaana sharci noqday goolka ay Barcelona hogaanka kula wareegtay.\nBarcelona ayaa gabi ahaanba la wareegtay kubbad haynta waxaana Man United waqti badan dhibaato ku noqotay sidii ay kubbada ku heli lahayd laakiin Barcelona ayaa weerar ahaan u liidatay iyada oo aan ku ciyaarin dardartii weerar ee looga bartay.\nManchester United ayaa ciyaarta si gaabis ah ugu soo laabtay waxayna ugu danbayn awooday in ay halis ku abuurto goolka Barca laakiin deg deg badan oo ku jiray weerarka Uited waxay sameeyeen go’aano qaldan oo ay ku seegeen fursado fiican oo ay heli kareen.\nCiyaarta ayaa noqotay mid gaabis ku soo laabtay isla markaana ay wali labada kooxood raadinayeen goolal balse ay taxadar badan muujinayeen waxaana qaybtii hore lagu kala nastay 1-0 ay Barcelona hogaanka ciyaarta ku haysay.\nMarkii layskugu soo laabtay qaybtii labaad ee ciyaarta ayay Man United doonaysay in ay ciyaarta ku soo laabto waxayna Barcelona qaybtii laabad ee ciyaarta noqotay mid si gaabis ah ku bilaabtay. Marcus Rashford ayaa fursad uu goolka barbaraha ku dhalin karayay helay daqiiqadii 54 aad laakiin waxa uu ku fashilmay in uu bartilmaameedka helo.\nMan United ayaa noqotay kooxda cadaadiska badan saaraysay Barcelona waxayna kooxda Valverde noqotay mid walwal badan ka qabtay in ay United keensato goolka barbaraha waxayna khadka dhexe ee Barca u muuqdeen kuwo daal uu ka muuqday.\nDaqiiqadii 65 aad Luis Suarez ayaa ugu dhawaaday in uu Man United dhibaato kale ku abuuro kadib markii uu darbo hal taabasho ah uu ku tuuray goolka United wuxuuna kubbad halis ah ka helay Semedo laakiin Suarez ayaa shabaqa banaanka kubbada ku dhuftay.\nIsla daqiiqadii 65 aad Valverde ayaa hal mar ciyaarta soo wada galiyay Sergi Roberto iyo Arturo Vidal wuxuuna saaray Athur Melo oo aad u liidatay iyo Coutinho waxayna markiiba Barca heshay fursad gool dhalineed iyada oo De Gea uu gool ka beeniyay Alba.\nDaqiiqadii 68 aad Solskjaer ayaa ciyaarta ka saaray Lukaku oo garoonka ku dhex lumay wuxuuna weerarkiisa ku soo xoojiyay Anthony Matial kadib Jesse Lingard ayaa lagu badalay Diogo Dalot oo bandhig fiican kulankan ka sameeyay.\nBaracelona ayaa markale dib ula wareegtay kubad haynta ciyaarta waxayna markale bilawday in ay raadiso goolka labaad halka Man United ay isku daraysay difaacasho adag iyo waliba fursado rogaal celis ay goolka barbaraha ku raadinayeen.\nDaqiiqadii 83 aad Martial ayaa u muuqday in uu dhalinayo goolka ay Man United waqti dheer raadinaysay kadib markii uu kubbad kala soo xarooday dhinaca midig laakiin Gerard Pique ayaa meel hal mitir goolka u jirtay kubbada si cajiib ah goolka kooxdiisa uga difaacay.\nDaqiiqadii 85 aad waxaa ciyaarta laga saaray Marcus Rashford oo aan habeen fiican qaadan waxaana ciyaarta soo galay Andreas Pereira waxayna Man United wali raadinaysay qaabkii ay goolka barbaraha ku keensan karto.\nDhamaadkii ciyaarta Barcelona ayaa waqtigii ku lumisay kubbad hayn waxayna United awoodi wayday in ay soo laabasho samayso iyada oo ciyaartu ku dhamaatay 1-0 ay Barcelona guul ku gaadhay waxayna United iskeeni doontaa Camp Nou iyada oo ah kooxda uu cadaadiska ugu badani saaran yahay.


Ma jirtaa meel uu MW Farmaajo uga dayday Aadan Cadde? (6 dhaqan-siyaasadeed oo la is barbardhigay) | Hadalsame Media\nHome Maqaallada Ma jirtaa meel uu MW Farmaajo uga dayday Aadan Cadde? (6 dhaqan-siyaasadeed...\nMa jirtaa meel uu MW Farmaajo uga dayday Aadan Cadde? (6 dhaqan-siyaasadeed oo la is barbardhigay)\n(Hadalsame) 10 Feb 2022 – MW Farmaajo ayaa had iyo goor sheegi jirey inuu ku daydo MW ugu horreeyey Somalia xor ah, balse 5 sano oo lagu baran karo ayuu bulshada Soomaaliyeed hortaagan yahay, waana khalad in uu isu ekaysiiyo Madaxweynihii koowaad ee dalka AHU Aadan Cabdulle Cismaan ama uu dadka u tuso in uu yahay qof uu kaga daydo hoggaaminta iyo hab-dhaqanka siyaasadeed.\nMeel uu ina Farmaajo ka shaboho Aadan Cabdulle ma jirto, bal eega isbarbardhiggan hoose:\n1 – Aadan Cabdulle ma ahayn shakhsi jecel ama raadiya xukun, laba tusaale;\nA) Xilligii daakhiliga SYL oo uu madax u ahaa ayey is qabteen shakhsiyaad ka mid ah, xilkii ayuu ka tegey ilaa markii dambe ay baryo iyo xaalmarin ku soo celiyeen (Muuse Boqor) ayay si gaar ah isu qabteen.\n– Farmaajo iska daa in muran isaga iyo dadka wax ka dhexeeyaan soo kala dhexgala uu ku tagee, kursi jacayl ayuu dalka bohol ugu ridi gaaray waliba isaga oo muddo-dhaaf ah.\nB) Aadan Cabdulle waxaa lagu tilmaamay in uu ahaa oday Soomaaliyeed oo maslaxada ummadda ka shaqeeya iyo midnimadooda, walina lama sheegin mushaakiil uu ka shaqeeyey.\n– Farmaajo shanta sano ee uu joogay maalinna dalka kama bixin xasarado uu isagu abuuray ama kuwa hareerihiisa jooga, dantiisa shakhsiga ah ayaana kala culus midda caamka ah.\nC) – Aadan Cabdulle doorasho ayuu ku yimi, kuna tegey, daqiiqad ma kororsan waqtigiisa balse isagaaba maalmo kahor xilka ku sharfay C/Rashiid C. Sharma’arke oo bedelay si uu uga qaybgalo munaasabadaha xorriyadda.\n– Farmaajo 2 sano oo sharci darro ah ayuu isku dayey in uu ku darsado ilaa dalku dagaal sokeeye dib ugu laaban gaarey welina kama harin damacaas waalida ahaa.\nD) Ehlu diin, xishooda ayuu ahaa Aadan Cabdulle, xalaal maal ah.\n– Sifooyinkaas cid ku sheegeysa MW Farmaajo ma maqal\nE) Aadan Cabdulle ma faragalin jirin shaqada hay’adaha dowladda sida sharci dejinta iyo garsoorka.\n– Farmaajo labadii aqal ee baarlamaanka midna xafiiskiisa ayuu hoos keenay midna gudoomiyeheedii xitaa salaanta Islaamka kama qaado.\nF) Aadan Cabdulle isaga oo haysta Raysal Wasaare u ol’oleenaya, dhaqaale uu ku musuqmaasuqo doorashada ayuu diidey, xataa in uu is sharraxo waxaa ku khasbay Raysal Wasaarihiisa iyo saaxiibadii.\n– Farmaajo waxa uu hadda ka sameynayo saddexda Maamul-gobolleed ee taabacsan waa loo jeedaa, intii uu xilka hayey heerka musuqu meesha uu gaaray waa laga wada dheregsan yahay. Doorasho boob ayuu diyaar u yahay.\nIska daa Xukuumad uu shaqadeeda u dhaafee, dhashiike iyo hoobiye ayaa maanta lala saaran yahay saqafka Madaxtooyadii Qaranka waxaana iska horjeeda isaga iyo Raysal Wasaarihiisa.\nGar waa loo Islaan e, MW Farmaajo muu aflagaadada ka daayo Marxuumka??!!!!!\nPrevious articleRuushka oo qaaday tillaabo ”xaniinyo qabad ah” oo ka dhan ah EU & qayladhaan durba ka yeertay Brussels\nNext articleRuushka oo soo bandhigay raadaar cireed digniin hore bixiya oo casri ah (Duullimaad tijaabo ah)


Ka Hortagga Hubka iyo Ka Hortagga Rabshadaha\nBogga ugu weyn|Ka Hortagga Hubka iyo Ka Hortagga Rabshadaha\nSharci dejintu waxay abuurtay Xafiiska Badbaadada Hubka iyo Kahortagga Rabshadaha sanadka 2020 si loo siiyo hoggaanka gobolka oo dhan, iskuduwid iyo caawimaad farsamo si kor loogu qaado dadaallada wax ku oolka ah ee gobolka iyo maxalliga ah si loo yareeyo dhaawacyada looga hortegi karo iyo dhimashada ka dhasha rabshadaha hubka. Xafiisku wuxuu lashaqeeyaa hay'adaha dowlada, hay'adaha sharci fulinta, ururada bulshada kudhaqan iyo shaqsiyaadka ayadoo loo marayo gobolka si loo hirgaliyo siyaasadaha ku saleysan cadeynta, istiraatiijiyadda iyo waxqabadyada si loo yareeyo saameynta rabshadaha hubka ee beelaha Washington. (Ch. 43.330A RCW)\nXafiiska Ka Hortagga Hubka iyo Ka Hortagga Rabshadaha ayaa la bilaabay Maarso 2021 iyadoo diiradda la saaray rabshadaha hubka ee bulshada. Rabshadaha hubaysan ee bulshada (sidoo kale loogu yeero reer magaalka) waxaa lagu qeexay mid halis ah, oo keeni kara rabshado dhexmara dadka dhexdooda oo ka dhaca wadada. Gudaha Washington iyo meelo kale, rabshadaha hubaysan ee bulshada ayaa saameyn baaxad leh oo aan isku dheelitirnayn ku leh bulshooyinka dakhligoodu hooseeyo iyo bulshooyinka midabka leh, iyadoo ragga da'da yar ee midabkoodu si gaar ah u nugul yihiin. Rabshadaani waxay culeys saareysaa jir ahaan, shucuur ahaan, iyo dhaqaala ahaanba qoysaska iyo bulshada guud ahaan gobolka. Rabshadaha hubka ee bulshada waa dhibaato gaar ah oo leh xalal gaar ah, xalal si wanaagsan loo dejiyay.\nAdeegyada iyo howlaha Xafiiska Ka Hortagga Hubka iyo Ka Hortagga Rabshadaha waxaa ka mid ah:\nIsku-dubaridka hirgelinta ka hortagga rabshadaha hub-ku-saleysan ee caddaynta iyo istiraatiijiyadda ka hortagga ee bulshada ku baahsan gobolka.\nFududeynta wadaagista macluumaadka iskudhafka iyo sidoo kale barashada asaag-faca ah kulamada, booqashooyinka goobta, websaydhada iyo wicitaanada shirarka.\nBixinta tababar iyo caawimaad farsamo oo ay ka helaan khubaro qaran aqoonsan yahay.\nAqoonsiga iyo hagaajinta ilaha xogta ee la heli karo, hababka xog ururinta iyo hababka wadaagga xogta.\nSoo saarida hagitaanada hababka ugu fiican iyo qaababka tusaalaha.\nMaamulka barnaamijka ka hortagga rabshadaha iyo ka hortagga hubka.\nIsku-dubaridka hay'adaha gobolka.\nBisha Diseembar 2021, xafiisku wuxuu warbixin ka siin doonaa guddiyada siyaasadeed ee sharci dejinta ee ku habboon horumarkooda iyo natiijooyinka ka soo baxa falanqaynta xogta, dejinta istiraatiijiyado looga hortago rabshadaha hubka, iyo talooyinka loogu talagalay xulashooyinka siyaasadeed ee sharci dejinta.\nHabka xog-wadista ee yareynta rabshadaha qoryaha\nYaraynta rabshadaha hubaysan ee bulshada ayaa u baahan siyaasado iyo xeelado ka duwan noocyada kale ee rabshadaha qoriga sida is-dilka ama rabshadaha qoyska. Xogtu waxay muhiim u tahay caawinta aqoonsiga bulshooyinka ay la kulmayaan heerar sare ee dilalka. Xafiiska wuxuu la shaqeyn doonaa jaaliyadahaas si uu isugu duwo una caawiyo hirgelinta xeeladaha ka hortagga ee ku saleysan caddeynta.\nKhariidadan kuleylka waxay muujineysaa meesha ay ka badan yihiin dilalka la xiriira hubka ee Washington (oo ku saleysan degganaanshaha dhibbanaha). Xog laga helay 2016-2020. Xigasho: Washington Waaxda Caafimaadka, Xarunta Tirakoobka Caafimaadka.\nDeegaanka aad dagantahay\nDekedda Grays 12\nShaxda 1: Dilka Hubka ee degmadu degto laga bilaabo 2016 ilaa 2020. Waxaa ku jira degmooyin leh 10+ kiis laga soo bilaabo 2016 ilaa 2020 (oo la cusbooneysiiyay Sebtember 6, 2021).\nSheeko ku saabsan goobta Dhexdhexaad ee Ganacsiga\nWarsidaha OFSVP (Juun 1, 2021)\nJaamacadda Washington ee Qoryaha Dhaawaca & Barnaamijka Cilmi-baarista Siyaasadda\nRabshadaha Qoriga, Degmada King\nXaaladda Rabshadaha Qoryaha ee Washington, Xarunta Sharciga ee Giffords (Jan. 2020).\nShabakadda Qaranka ee Bulshooyinka Nabdoon ee Kulliyadda John Jay\nKaydka Rabshadaha Qoriga Qaranka\nMaalgelinta Farogelinta: Kaalinta Halis ee Taakuleynta Heer Dawladeed | Giffords


Koobkii Kooxaha Heerka Kowaad ee Goblka Nugaal oo La Soo gabagabeeyey | Sahan radio\nKoobkii Kooxaha Heerka Kowaad ee Goblka Nugaal oo La Soo gabagabeeyey\nWaxaa maalintii khamiista oo ay taariikhdu ku beegneyd 11kii Nofeembar la soo gabagabeeyey tartanka kooxaha heerka 1aad ee Gobalka Nugaal. Tartanka kooxaha heerka koowaad ee loogu tartamayo koobka loogu magacdaray madaxweynihii hore ee Puntland Cabdullaahi Yuusuf wuxuu soo bilowday 15/10/2015. Waxaa kooban ku tartamyey kooxo gaaraya ilaa sideed kooxood\nUgu danbayntii, waxaa ciyaartii kama danbeysta aheyd (finalka) isugu yimi labada kooxood ee kala ah Horseed iyo Doogsan. Ciyaartan dhex marty labada kooxood oo aheyd mid aad loo wada sugayey ayaa ku bilaabatay dardar xoogan oo ay labada kooxodba ku doonayeen inay gool ku dhaliyaan, si midba midka kale uga hor maro\nKabtanka kooxda Doogsan Maxamed Ceelow Yacquub Cisman ayaa majarraha u qabtay kooxdiisa, ka dib markuu u dhiibey mid ka mid ah ciyaartoyda kooxda Doogsan kubbad xooganayd, kaas oo la beegsaday goolka kooxda Horseed fursadna siin wayday goolhayaa kooxda Horseed inuu iska caabbiyo kubbada; dabadeedna, waxay ciyaarta noqoty gool iy waxba oo ay ku hoaaminayso kooxda Doogsan\nIntii aysan dhammaan qaybtii hor ee cayaarta ayaa waxaa kooxdiisa u dhaliyey gool ay barbardhac kula noqotay kooxda Doogsan kabtan kooxda Horseed Yacquub Cismaan. Ciyaarta waxay markan isu beddeshay bar-bardhac (ama bareejo), taasoo noqotay hal gool oo ay leedahay kooxda Doogsan iyo hal gool oo ay leedahay kooxda Horseed.\nHaddaba, barbarkay ka baxdaa waa bakeylo qalin. Qaybtii labaad ee ciyaarta markii la isugu soo laabtay weli ma jirin wax iska beddelay natiijadii ciyaarta; waxayna labada kooxood isla dhaafi waayeen hal gool iyo hal gool.\nUg danbayntiina, waxaa la isla aaday rigoorayaal (laadka xort ah); waxayna halkaas guushii kama danbeysta aheyd ku raacday kooxda ciidanka qalabka sida ee Horseed, oo uu tababbare Cabdulqaadir New saasna ku noqotay horyaalka gobolka Nugaal\nIntaa ka dib waxaaaabaal marino la siiyey qayb cayaaryahaada iyadoo cayaryahankii ugu wanaagsanaa koobani la siiyey laacibka kooxda doogsan ee axmed khayr hala goolhayahana la siiyey mustafe khaalid oogoolka uqabta koxda saxansaxo. Sidoo kale waxaa shahaada sharaf la siiyey radio sahan oo wax badan ka qayb qaatay horumarinta cayaaraha\nRadio Sahan, Puntland, Garoowe


Nin 4,000 Shinbiro ah quudiya maalin kasta. | Radio Himilo\nHome / Features / Nin 4,000 Shinbiro ah quudiya maalin kasta.\nNin 4,000 Shinbiro ah quudiya maalin kasta.\nPosted by: radio himilo in Features, Wararka September 12, 2017\t0 40 Views\nMuqdisho – 64-jirka lagu magacaabo Sekar wuxuu ku qaatay in loogu yeero ‘Shinbiroolaha Chennai’ deeqdiisa haqab-tiraysa kumaankunka shinbiraha parakeets-ka la yiraahdo. Maalin kasta wuxuu qabtaa kulanti ay iskugu yimaadaan 4,000 oo shinbiro ah gurigiisa ku yaalla Chennai, dalka Hindiya.\nLa-falgalkiisa aan caadiga ahayn ee shinbiraha wuxuu soo bilowday markii ay dhacday mashaqadii Indian Ocean Tsunami sanadkii 2004. Wuxuu ogaaday dhowr shinbirood oo magaalada ku dagaagay, wuxuuna markaas ula dhawaaday bariis si ay cunaan. Tani waxay socotay muddo maalmo ah, shinbiruhuna waxay ku nasteen meel agagaarkiisa ah – iyaga oo isku biirsaday tiro kumaankun ah.\nSekar, oo xirfad ahaan dayac-tira kaamirooyinka, wuxuu hadda 40% dakhligiisa ku bixiyaa quudinta shinbiraha. Wuxuu aroor walba usoo kaca xilliga hore si uu bariis ugu kariyo: wuxuuna ku fidiyaa saxamada iyo saqafyada dushooda si ay kaga cunaan.\n“10-kii sano ee lasoo dhaafay, waxaa dhacday inaan lumiyay waxaan cuno, hayeeshe shinbirahan waligood ma lumin hal maalin,” ayuu ku faanay. “Dhammaan waa arrin la xiriirta jaceyl.”\nPrevious: Dib u howl-gelinta xarumaha danta guud sidee bay qeyb uga qaadan karaan isku xirka bulshada?!\nNext: Zidane oo lugta bidix ee Asensio bar bar dhigay midda Lionel messi.


Roobaba Mahiigaan ah oo Go’doon geliyay Deegaano kuyaala Gobolada BBG – SBC\nRoobaba Mahiigaan ah oo Go’doon geliyay Deegaano kuyaala Gobolada BBG\nPosted by Webmaster on October 23, 2011 Comments\nMaalmihii la soo dhaafay ayaa deegaano ka tirsan gobolada Baay, Bakool iyo Gedo ka da’ayay Roobab mahiigaan ah kuwaasi oo gebi ahaanba xiray wadooyinka soogala kana baxa deegaano ka tirsan gobolasaasi kor ku xusan.\nRoobabka Mahiigaanka ah ee ka da’ay goboladaas ayaa waxa ay ahaayen kuwo muso saacado ah da’ayay iyagoona biyo aad u farabadan dhigay, islamarkaana sababay in ay go’doon galaan qeybo ka mid ah deegaanada goboladaasi.\nDadka deegaanka ayaa arintani walaac ka muujiyay iyagoo sheegay in roobabkani ay go’doomiyeen deegaano waaweyn iyo yar yarba ah oo horayba aan u laheyn wadooyin dayac tiran, maadaama wadooyinkii loomarayay ay Roobabku jareen.\nDurbadiiba waxaa soo baxaya Wararka sheegaya in uu sara u kac ku yimid qeybaha kala duwan ee raashinka quutul daruuriga ah, maadaama uu hakad galay dhaq dhaqaaqii ganacsi ee deegaanadaasi uga imanjiray magaalooyinka waaweyn ee gobolka.\nSidoo kale waxaa jira Fatahaado xoogleh oo ay sameeyeen dooqooyin deegaanadaasi ku yaala, waxaana fatahaadahaasi deegaanada laga soo sheegayo ka mid ah deegaanka Ceelwaaq ee gobolka Gedo kaas oo sababay in shacabweynihii halkaasi ku dhaqnaa ay bilaabaan barakac xoogleh iyana.\nSikastaba ah ahaatee Roobabkan Mahiigaanka ah ayaa waxaa ay ku soo aadayaan xili qeybo badan oo ka mid ah koonfurta dalka ay ka jireen abaaro saameyn weyn yeeshay islamarkaana ay dad iyo duunyaba ku baaba’een.


Michael Keating oo ka hadlay dagaalka Puntland iyo Somaliland – Puntland Post\nPosted on May 16, 2018 May 16, 2018 by Liban Yusuf\nMichael Keating oo ka hadlay dagaalka Puntland iyo Somaliland\nErgeyga gaarka ah ee Xoghayaha guud ee Qaramada Midoobay u qaabilsan Soomaaliya, Michael Keating ayaa ku baaqay in si deg deg ah loo joojiyo dagaalka u dhexeeya Somaliland iyo Puntland ee ka dhacay deegaanka Tukaraq ee gobolka Sool.\nWar qoraal ah oo ka soo baxay xafiiska Michael Keating ayaa lagu booriyay labada dhinac Puntland iyo Somaliland in ay wadahadlaan si ay uga shaqeeyaan xabbad joojin iyo heshiis siyaasadeed ayna si degdeg ah u raadsadaan xal nabadeed oo ay ka gaaraan khilaafkooda.\n“Qaramada Midoobay waxay labada dhinac ku boorineysaa inay wada hadal yeeshaan colaada, ayna muhiim tahay in ay gaaraan heshiis xabad joojin iyo mid siyaasadeed, ka hay’ad ahaan anagu mar walba waxaan taageernaa nabadda, colaada waxaa ka dhasha in la waayo dad shacab ah oo aan waxba galabsan.” ayuu yiri Micheal Keating.\nErgeyga Gaarka ah ee Xoghayaha guud ee Qaramada Midoobay u qaabilsan Soomaaliya, Michael Keating ayaa maalmihii la soo dhaafay kulamo la qaatay madaxda Puntland iyo Somaliland, isagoo kala hadlay colaada labada dhinac ee ka taagan gobolka Sool.\nBaaqa Qaramada Midoobay ayaa ku biiraya kii Madaxweynaha Soomaaliya Maxamed Cabdullaahi Farmaajo ee ahaa in si deg deg ah loo joojiyo dagaalka u dhexeeya Puntland iyo Somaliland ee ka dhacay gobolka Sool.


Somaliland oo xirtay Haweeney u hanjabtay Israil iyo Maraykanka - Ceelhuur Online\nHome > Wararka Maanta > Somaliland oo xirtay Haweeney u hanjabtay Israil iyo Maraykanka\nSomaliland oo xirtay Haweeney u hanjabtay Israil iyo Maraykanka\nJune 6, 2019 admin642\nCiidamada booliska maamulka Somaliland ayaa isniintii toddobaadkan xabsiga u taxaabey Nasiima Maxamed Nuur, oo shir jaraaid oo ay Hargeysa ku qabatay ugu hanjabtay dawladdaha Israa’iil iyo Mareykanka.\nShirka jaraa’id ee ay qabatay haweenaydani waxba kaga aanay sheegin Somaliland, marka laga soo tago salaan ay u dirtay madaxweynaha iyo xubno siyaasiyiin ah oo ka soo jeeda degmada Axmed-Dhagax ee magaalada Hargeysa caasimadda Somaliland.\nShirkeeda jaraa’id waxay intiisa badan kaga hadashay xiisadda ka dhex aloosan Mareykanka iyo Iiraan, iyadoo taageero u muujisay jamhuuriyadda islaamiga ah ee Iiraan.\nMaamulka Somaliland ayaa xabsiyada ku haya culumo iyo dad ay u arkaan inay kasoo horjeedaan danaha Maraykanka, ciidamada RRU oo ah kuwo si gaar ah loo tababaray ayaa waxaa maalgaliya Dowladda Maraykanka.\nNin ka tirsanaa Alshabaab oo gacanta lagu dhigay\nIbraahim Bursaliid oo lagu xiray Nairobi\nKenya oo qarka usaaran inay isaga harto dacwada badda ee soomaaliya kala dhexeysa\nSeptember 5, 2019 Duceysane\nMD Qoor-Qoor oo dhameystiray Golihiisa Wasiirada\nAkhriso: War-murtiyeed laga soo saaray Shirka Brussels (Sawirro)


Bilal Hussen ayaa Noqday laacibka ugu horeyay ee Soomaaliyeed Xulka U17 SWEDEN ka Mid noqday. – Cayaaraha dunida\nHazard oo isticmaalaya TAAK-TIKADII Cristiano Ronaldo si uu ugu biiro Real Madrid.\nWeerarkii MSN oo dib u soo noolaanaya Xagaaga Cusub….(Aqriso WAR CULUS oo laga helay Neymar).\nReal Madrid oo xiriir la sameesay Antonio Conte, muxuuse ka yiri macalinka reer Talyaaniga xiisaha kaga yimid kooxda Los Blancos.\nTababaraha cusub ee kooxda Monaco, ahna halyaygii hore kooxaha Arsenal iyo Barcelona Thierry Henry\nBilal Hussen ayaa Noqday laacibka ugu horeyay ee Soomaaliyeed Xulka U17 SWEDEN ka Mid noqday.\nCiyaaryahan Bilaal Hussen waxa uu dhashay Sanadka Markuu ahaa 2000.4.22 wuxuu ku dhashay SWEDEN Magaalada Stockholm xaafada Soomaalida degentahay ,Bilal Hussen ayaa ku soo baxay xirfadle ku cayaara lugta bidix iyo Mideg, garoomada yar yar ee Stockholm kuyaal ayuu noqday mid aad uga dhexmuuqda, sidoo kale Bilaal Hussen ayaa intuu yaraaba kusoo baxay rigooriste ku wacan tuurista rigooroyinka, Caruurta ay isku xaafada ahaayen ayuu ahaa midka ugu muuqda.\nBilowgii sanadii 2008 ayuu ku biiray kooxda ModerKlubb Broma oo wagaa Cayaareysay Horyaalka heerka labaad kaas oo lagu qabtay Garoonka Weyn ee Stocholm.\nLacibkaan Bilaal Hussen ayaa sanadaas ku guuleestay xiddiga ugu fiican koobki soo dhamaaday ee heerka Labaad asagoo 6 kulan uu saftay dhaliyay 5 gool sidoo kale Caawiyay 5-gool.\nBilaal Huseen ayaa Sidoo kale noqday laacibkii ugu horeeyay ee Soomaaliyeed iyo Ciyaartoyda qaaradda afrika ah oo hal Ciyaar dhaliyay Sadax gool oo laad xor ah waxuuna goolashaas ka dhaliyay naadigii ka soo horjeeday Sollentuna Klubb.\nBilaal Hussen ayaa Ciyaar cajiiba soo bandhigay ciyaartii Finalka ee ay Ciyareen taas oo aad looga helay\nJawiga garoonka ayaa ahaa mid aad u xiiso badan oo ay soo buux dhaafiyeen taageerayaal aad u tira badan oo ka soo kala socdaalay dhamaan magaalooyinka Somalida ay ku kala nool yihiin ee SWEDEN iyo wadamada Denmark iyo Finland.\nQaar ka mid ah daawayaashii ka qeyb galay daawashada Ciyaartaas ayaa u hambalyeeyay Ciyaartoyga magaca soomaaliyeed Xambaarsan iyagoo wax lagu farxo ku tilmaamay Ciyaar Fiican uu muujiyay Bilal Ciyaartaas.\nBilal Hussen hada Wuxuu u Ciyaaraa Naadiga heerka 1aad Klubb AIK FF positian uu ka Ciyaaro Waa Mittfelter ama khadka dhexe,waxaa kala oo loo qaatay U17 Landskamper ama Xulka Qaranka.\nWabsedka Cayaarahadunida Wuxuu u Mahadcelinayaa aabihii dhalay Bilal Hussen oo ah Cayaaryahan ruugcadaa ah ee Kubadda Cagta una soo Ciyaaray Naadigii hore ee Gaadiidka,Ciid Arsenal Wuxuu u huray wakhtigiisa oo dhan si u Bilal ugaaro heerkaas aan ka soo sheeheynay,Hambalyo Hambalyo Hambalyo.


Ogaden News Agency (ONA) – Jaaliyadda Finland oo go’aansatay ka qaybgalka banaanbaxa Stolkholm\nJaaliyadda Finland oo go’aansatay ka qaybgalka banaanbaxa Stolkholm\nWaxaa shir si cilmeyeysan loo soo abaabulay shalay galab uu ka dhacay xafiiska jaaliyyada Soomaalida Ogadeniya ee dalka Finland, shirkaas oy isugu yimaadeen hawlwadeenka jaaliyada iyo xubnaha jaaliyada ee dalka Finland.\nShirka ayaa waxaa looga hadlayey arimo badan oo quseeya hawlaha jaaliyada S.Ogadeniya ee taageerta halgan gobanimadoon ee ka socda Ogadenya, sida diyaargarowga ka qaybgalka mudaharaadka ka dhici doona caasimada dalka Sweden ee Stockholmoo ay soo qababqaabiyeen haya’do caalami ah iyo ururka suxufiyiinta Sweden.\nMudaharaadkaas ayaa lagu wadaa inay kasoo qaybgeli doonaan dhamaan jaaliyadaha Somaalida Ogadeniya ee qaarradan Yurub kaasoo lagu muujinayo sida looga xunyahay xukunka xaqdarrada ah ee lagu xukumay labadii wariyeye ee Sweden oo ay xukumada KT melez ku riday maxkamad xaqdarro bishii hore iyagoo lagy xukumay 11 sano oo xadhig ah. Mudaharaadka ayaa wuxuu dhici doonya 14ka bishan hadii Allaha awooda lihi ogolaado.\nSidoo kale waxaa warbixno laga dhegeystey weftigii jaaliyada uga qaybgalay kalfadhigii 2baad ee ururka Midowga Dhalinyarada iyo Ardayda Ogadeniya ee marka lasoo gaabiyo loo yaqaano (OYSU) ee ka dhacay magaalada Frankfurt ee dalka Jarmalka.\nWaxaa kaloo lagu soo qaaday shirka qiimaynta howlaha jaaliyada iyo horumarintooda, sida qorshii lagu shaqayn lahaa 2012ka oo nuqul ka mid ah goobta lagusoo bandhigay.\nSiwalbaba shirku wuxuu ku bilowday kuna dhamaaday jawi aad u wanaagsan iyo sidii loogu talogalay, waxaana laga rajaynayaa jaaliyadda guul iyo horumar.\nCabdiraxnaan Jarari Helsinkifinland


Shirkada DPWorld Oo 3500 Qoys oo Gobolka Saaxil ah U Qeybisay Raashin Loogu Talagalay Bisha Barakaysan Ee Ramadaan |\nShirkada DPWorld Oo 3500 Qoys oo Gobolka Saaxil ah U Qeybisay Raashin Loogu Talagalay Bisha Barakaysan Ee Ramadaan\nBerbera (GNN)- Shirkada Dekeda Berbera Maamusha ee DP World ayaa deeq raashin ah gaadhsiisay 3500 qoys oo danyar ah ku dhaqan deegano kala duwan oo ka tirsan Gobolka saaxil bisha barakaysan ee Ramadaan.\nRaashin qaybinta ayaa socotay maalmihii ugu danbeeyey waxaana laga soo qaybiyey ku dhawaad 15 degmo iyo tuulo oo hoos yimaada Gobolka Saaxil , waxay shirkada oo kaa shaynaysa maamulka Gobolka saaxil ay soo xushay dadka ugu nugu ama ugu jilicsan ee deeeganada raashinka laga qaybiyey.\nQeybinta Raadhinkan oo loo Qeybiyay lana Gaadhsiiyay Xaafadaha kala duwan ee Gudaha Magaalada Berbera gaar ahaana dhamaan xaafadah ee ay ka kooban tahay degmadu .\nMadaxda shirkada DP World Supachai Wattanaveerachai oo la dareen ah bulshada Berbera tan iyo wakhtigii ay dalka timi waxaa ka qaybgalay raashin qaybintii xaafada magaalo cada Madaxa shirkada DP World Berbera iyo xafiiska horumarinta bulshada ee shirkada iyo maamulka degmada Berbera .\nMadaxa shirkada DP World Berbera ayaa sheegay inuu mar walba diyaar uyahay naf la qaybsiga hurida waxkasta oo bulshadu ubaan tahay , waxaa uu tilmaamay inay shirkada DP World sanad kasta bishan oo kale ay ka farxiso bulshada jilicsan ee Gobolka saaxil iyo deeganadiisa kala duwan .\nWaxay madaxda shirkada DP World waxay xuseen inuu raashinkaasi ku filnaan doono bisha barakaysan ee RAMADAAN kaasi oo isugu jira Bariis , daqiiq , sonkor , saliid ,c aano ,timir dhamaystiran oo ah raashin qoys .\nMadaxa Xidhiidhka Bulshada Shirkada DP World Mustafe Cabdiraxmaan ayaa isaguna tilmaamay inay raashinkaasi ka qaybiyeen dhamaan deeganada kala duwan waxaa mustafe si gaar ah uxusay dadka qaxootiga ah eek u dhaqan degmada madheera oo ah dad jilicsan inay shirkadu raashin gaadhsiisay qaybana ka ahayeen deeqda bisha barakaysan ee RAMADAAN .\nXogyaha Fulinta dawlada Hoose Cabdiakriin Aadan Cade iyo Madaxa Arimaha Bulshada Dawlada Hoose ee degmada Berbera ayaa iyaguna dhankooda soo dhaweeyey deeqda shirkada DP World Berbera ay ku caawinayso dadka jilicsan waxayna ka markhaati kaceen inuu raashinkaasi si fiican ugaadhay dadkii loogu talogalay ee degmada iyo guu ahaanba Gobolka saaxil .\nGudoomiyaha Gobolka Saaxil Dr Axmed Maxamed Xaashi ayaa ku amaanay shirkada DP World dadaalka iyo tageerada shacabka Somaliland ee adeegyada bulshada gaar ahaana dadka jilicsan waxaa ku amaanay masuuliyada ay iska sareen dadka sooman ee ubaahan tageerada .\nWaxay raashinkaasi gabagadii ay gacantooda ku gudoonsiiyeen dadka jilicsan ee ku dhaqan Degmada Berbera gaar ahaana xaafadaha magaalo cad , Burco sheekh , Daaroole iyo degmada Barwaaqo .\nDeeganada ay shirkadu raashinka Gaadhsiisay Waxaa kamid ahaa ,Degmada Mandheera , Sheekh Abdaal , Maqaaxida-Inanta , Macaneeye, Waabaha , Xabaalo-Tumaalood,Daragodle , Taagga , Biyo Guure ,Tuulo-Barwaaqo , Geel-lookor iyo Gudaha Magaalada Berbera oo afar xafadood laga qaybiye


Buntilan oo markii ugu horreysay saluugtay dowladda Farmaajo\nHome » WARARKA MAANTA » Buntilan oo markii ugu horreysay saluugtay dowladda Farmaajo\tBuntilan oo markii ugu horreysay saluugtay dowladda Farmaajo\n20/03/2017\t1,142 Views Maamulka Buntilan ayaa markii ugu horreysay waxa uu saluugay qaabka ay madaxda cusub ee dowladda Soomaaliya u wadaan howlaha u yaalla, waxaana uu maamulku ku taliyay in wax laga beddelo qaabkaas.\nMadaxweyne-ku-xigeenka Buntilan Cabdixakiim Cabdllaahi Cameey oo warbaahinta la hadlayay ayaa sheegay in dowladda cusub ay heysato taageerada shacabka, isla markaana loo qabo rejo aad u weyn; balse madaxda dowladdu ay hadda u muuqdaan kuwo waqti badan ku luminaya isku-mashquulsanaan iyaga dhexdooda ah.\nMudane Cameey ayaa ka digay in la lumiyo kalsoonidii iyo taageeradii ballaarnayd ee ay shacabka Soomaaliyeed ku soo dhaweeyeen doorashadii madaxweynaha cusub iyo dhismaha dowladdiisa.\nMaamulka Buntilan iyo maamullada kale ee dalka ka jira oo dowladihii hore ay mararka qaar is-khilaafi jireen ayaa tan iyo markii la doortay madaxweyne Maxamed Cabdullaahi Farmaajo waxa ay ahaayeen kuwo aamusan, oo dusha kala socda taageerada shacabka ay u muujiyeen madaxweynaha; hase ahaatee aamusnaantooda ayaa u eg mid sii dhammaanaysa, maadama ay haddda soo muuqanayaan dhaliillo aan laga aamusi karin.\nPrevious: Ciidamada amniga oo ka farxiyay dadka ku nool Yaaqshiid\nNext: Mucaaradkii Xassan Sheekh oo ka shallaayay taageeridda Farmaajo (Xog culus)


Shirka Muqdisho iyo Saddexda qodob ee doodda ugu adki ka taagan tahay – All Hadaaftimo Warar Sugan o Run ah\nShirka Muqdisho iyo Saddexda qodob ee doodda ugu adki ka taagan tahay\nAllhadaaftimo September 14, 2020 September 14, 2020 Uncategorized\nShirka u dhaxeeya Madaxweynaha Dowladda Federaalka, Madaxweynayaasha dowlad Goboleedyada iyo Guddoomiyaha Gobolka Banaadir ee looga hadlayo go’aan ka gaarista Doorashooyinka dalka ayaa maalintii labaad galay\nWararka laga helayo Madaxtooyada Villa Somalia oo uu shirka ka socdo ayaa sheegaya in qodobo dhowr ah oo ka mid ahaa heshiiskii Dhuusamareeb 3 ee la doonayo in dib u eegis lagu sameeyo ay isku mari la’yihiin Madaxda.\nInkastoo kulankii shalay uu ahaa mid daah fur ah oo Madaxda isku weydaarsanayeen aragtidooda, lana isku waafaqay in la sameeyo tanaasul ayaa la sheegayaa in kulanka maanta uu yahay mid xasaasi ah.\nMadaxda ayaa isku haya qodobadii ka soo baxay Shirkii Dhuusamareeb 3, waxaana Madaxweynayaasha Puntland iyo Jubbaland oo horay u qaadacay shirkaas qeybna ka aheyn ay doonayaan in qodobada dib u habeyn lagu sameeyo ama wax laga bedelo.\nQodobada doorashada ee doodda ugu adag ka taagan tahay ayaa ah cida maamuleysa doorashooyinka, maadaama heshiiskii Dhuusamareeb 3 uu awood siinayay Guddiga Madaxa banaan ee doorashooyinka, hase ahaatee Maamul Goboleedyada, gaar ahaan Puntland iyo Jubbaland diidan yihiin, ayna dalbanayaan in la sameeyo Guddi kale oo heer dowlad goboleed iyo heer Federaal, si ay doorashooyinka u maamulaan.\nWaxaa kaloo iyana doodda ka taagan yahay tirada ergooyinka wax dooraneysa oo horay u ahaa 306 Ergo, waxaana arrintan qaba in la dhimo inta badan maamul goboleedyada, iyadoo la eegayo duruufaha amni, waxaana jirta soo jeedin ku saabsan in ergada laga dhigo 101 -150.\nArrinta kale ee doodda ugu weyn ka taagan ayaa ah deegaanada la geynayo kuraasta ee ay ka dhacayaan doorashooyinka oo aan la isku raacsaneyn, waxaana Madaxtooyada ay u aragtaa qodobkan midka ugu muhiimsan, maadaama ay dooneyso in Gobolka Gedo oo aan iminka gacanta ugu jirin Maamulka Axmed Madoobe lagu soo doorto kuraasta Xildhibaannada.\nPrevious Saraakiisha Ciidanka Asluubta oo lagu eedeyay dhul-boob ay ka wadaan nawaaxiga Taliska Ciidanka\nNext Wasaaradda gargaarka oo deeq gargaar ah u dirtay Sool iyo Sanaag


Benzema & Messi: Goolasha Ay Dhaliyeen Xilli Ciyaareedkan, Sida Kooxahoodu Ugu Tiirsan Yihiin & Tartanka Shaqsiga Ah Ee U Dhexeeya - Laacib\nHomeWararka Ciyaaraha MaantaBenzema & Messi: Goolasha Ay Dhaliyeen Xilli Ciyaareedkan, Sida Kooxahoodu Ugu Tiirsan Yihiin & Tartanka Shaqsiga Ah Ee U Dhexeeya\nBenzema & Messi: Goolasha Ay Dhaliyeen Xilli Ciyaareedkan, Sida Kooxahoodu Ugu Tiirsan Yihiin & Tartanka Shaqsiga Ah Ee U Dhexeeya\nSabtida berri ayay Real Madrid iyo Barcelona albaabada isku xidhan doonaan garoon madhan oo aanay wax taageereyaal ahi joogin oo ku yaalla caasimadda Madrid, waxaana ciyaartan ay si gaar ah indhuhu u hayan doonaan Karim Benzema iyo Lionel Messi oo ah xiddigaha guusha go’aaminaya.\nLabadan laacib ayay ciyaartani u timid waqti ay qaab ciyaareed wanaagsan ku jiraan, isla markaana ay kooxahoodu ka sugayaan in ay ka caawiyaan in ay hoggaanka si ku-meelgaadh ah u qabtaan illaa inta ay soo baxayso natiijada ciyaarta Atletico Madrid.\nKarim Benzema ayaa 15 ciyaarood oo intii sannad cusub ah oo uu dheelay, waxa uu dhaliyey 12 gool, kuwaas oo toban ka mid ah ay yihiin horyaalkaPremier League, hase yeeshee waxa gool-dhalintiisii joogtada ahayd ay kala go’day ciyaartii Liverpool ee Salaasadii.\nKa hor kulankii Liverpool, Benzema ayaa toddoba ciyaarood oo isku xiga goolal soo dhaliyey, waxaanay u ahayd waqtigiisii ugu fiicnaa ee intii uu joogay Real Madrid. Getafe, Valencia, Atletico Madrid, Elche, Atalanta, Celta Vigo iyo Eibar ayaa uu dhamaantood goolal kasoo dhaliyey iyadoo ay ciyaarahooduna isku xigeen, waxaana toddobadan ciyaarood uu saxeexay sagaal gool.\nRikoodhka Benzema ee xilli ciyaareedkan\n34 ciyaarood oo uu xilli ciyaareedka saftay, waxa uu dhaliyey 24 gool, celcelis ahaanna waa rikoodhkiisii gool-dhalinta ee ugu wanaagsanaa intii uu joogay Real Madrid marka loo eego kulamada uu goolashan ku dhaliyey. Qaab ciyaareedkiisa fiican ayaa muujinaya ifafaale ah in uu sii wadan doono oo uu jabin doono rikoodhkiisii gool-dhalinta ee ugu fiicnaa ee 30ka gool ahaa iyo tirada goolashii uu xilli ciyaareedkii hore saxeexay ee 27ka gool.\nGoolashii ugu badnaa ayuu Real Madrid u dhaliyey waqtigii uu Jose Mourinho tababaraha u ahaa Real Madrid, isagoo saxeexay 32 gool.\nBenzema ayaa xilli ciyaareedkan hurdada ka toosay waqti ay kooxdiisu dhibaataysnayd, waxaana uu kusoo celiyey tartanka horyaalka oo ay markii hore quus ka joogeen iyo sidoo kale Champions League oo ay lug lasii galeen wareegga semi-finalka.\nAbaal-marinta gool-dhalinta Pichichi ayuu sidoo kale rajo ka qabaa in uu ka dhacsan karo Lionel Messi oo afar gool ka horreeya, waxaanu leeyahay 18 gool, iyadoo uu min hal goolna ka dambeeyo Gerard Moreno iyo Luis Suarez.\nMessi waa hoggaamiyaha Barcelona\nBarcelona ayaa waqti hore oo xilli ciyaareedkan ah lagu tilmaamay in ay macasalaamaysay horyaalka, kaddib markii ay dhibco badan ka hoos mareen Atletico Madrid, laakiin waxa dib usoo nooleeyey Lionel Messi oo markii hore ay ka jiiftay.\nXilli ciyaareedka ayuu qaybtiisii hore Messi ahaa mid liitay, laakiin intii uu bilaabmay sannadka cusub ee 2021 ayuu boodhka iska jafay, lana soo baxay shaadhkii lagu yaqaanay, isagoo Ronald Koeman ka caawiyey in kooxdiisu ay hal dhibic kaliya ka dambayso Atletico Madrid oo hoggaanka haysa.\nTan iyo January 1, Messi ayaa dhaliyey 16 gool 13 ciyaarood oo horyaalka LaLiga ah oo uu ciyaaray. Waxa uu mar kale muujiyey in uu yahay ninka ay kooxdu ka sugayso guusha kooxda.\nKulanka Sabtida ayaa uu raadin doonaa goolkiisii ugu horreeyey ee Clasico ah tan iyo sannadkii 2018kii.\nGaroonka Real Madrid ayaa Lionel Messi u ahaa meel uu isagu iska cammirto, waxaanu kooxdiisa uga soo hooyey 12 guulood iyo 15 gool oo uu isagu kusoo dhaliyey Estadio Santiago Bernabeu.\nInkasta oo garoonka Alfredo Di Stefano lagu ciyaarayo doorkan oo la dhisayo Bernabeu, haddana Messi ayay u taallaa shaqo ah in kooxdiisa uu guusha u keeno, haddii kale, waxa kaalinta labaad kala bixi doonta Real Madrid, halka Atletico na ay mar kale sii baxsan karto.


200 Waxyaabaha Lagu Kala Saarayo Google algorithm | Martech Zone\nTalaado, Juun 4, 2013 Douglas Karr\nHagaag, tani maahan wax fudud laakiin waa kudos Backlinko iyo SingleGrain isku soo wada duubista macluumaadkan ujeedadeedu waa kala-saaridda algorithm-ka Google darajadiisa. Xogta macluumaadka waxay ku dhex socotaa isirrada arrimaha, sababaha heerka bogga, sababaha heerka goobta, sababaha gadaal, isdhexgalka isticmaalaha, tilmaamayaasha dheeraadka ah iyo calaamadaha bulshada. Maadaama aysan codsanayn a miisaanka qodob kasta,\nMa lihi inaan liqi doono liistada… Ma aaminsani dhammaan darajooyinka saamaynta laakiin kuwa aan weli saamayn ku yeelan karin waxqabadkaaga mashiinka raadinta adoo kordhinaya heerka riixa-illaa. Si kastaba ha noqotee - waa liis aad u dhameystiran oo adiga kugu habboon inaad dib u eegto oo aad ka fikirto sidaad u wanaajiso waxyaabahaaga.\nLiis aad u dhameystiran. Waxay keeneysaa iftiin badan oo ah sababta plugins-yada SEO ay u leeyihiin aqlabiyadda kor ku xusan iyaga dhexdooda. Tusaale ahaan, SEO Presser. Waad ku mahadsan tahay tan "dhammaan hal meel" arrimo darajayn.\nXalka Xogta Webex\nLiis aad u xiiso badan! Waad ku mahadsan tahay dadaalka cajiibka ah\nJun 6, 2013 saacadu markay ahayd 7:50 AM\nKheyraad weyn Doug! Waxay noqon doontaa wax aan calaamadeeyo! Qaybta qodobka heerka goobta hoostiisa, nuxurka nuqul ka kooban ayaa leh "nuqul nuqul ah". Ight Waxaa laga yaabaa inuu doonayo inuu saxo.\nJun 13, 2013 saacadu markay ahayd 7:17 AM\nWaad ku mahadsan tahay xogtan xog-ogaalka ah.\nHal tilmaan (marka laga reebo wixii Jacquelyn horey u soo dhigtay): waxaad u baahan kartaa inaad bedesho guntinta ku qoran "Time on Site" sidoo kale :).\nMuuqaal sawir wanaagsan Haddii ay suurtagal tahay, magacaw boggaaga iyo URL-keeda adoo adeegsanaya erayga muhiimka ah. Waa in aad\nsidoo kale u adeegso cinwaanka, sharaxaadda, iyo astaamaha meta ee boggaaga.\nQaarkood waxay yiraahdaan maalmahan Google uma fiirsanayo wax intaa ka badan oo ah tags loogu talagalay\nJul 27, 2015 markay ahayd 6:26 AM\nJul 27, 2015 markay tahay 12:46 PM\nOktoobar 10, 2015 at 11:48 AM\nWow hadda waxaan ka helay maqaalkan Google waxaanan aad ugu mahadnaqayaa Suuqgeynta Teknolojiyada Suuq geynta sida weyn ee loo yaqaan 'infograph' oo aad u fudud in la daryeelo.


Dowladda Sacuudiga Oo Xuduudda Ufurtay Xujeyda Ka imaanaysa Wadanka Qadar.\nThursday August 17, 2017 - 13:49:48 in Wararka by Super Admin\nWareegto kasoo baxay Boqorka Dowladda Aala Sacuud ayaa lagu ogolaaday in kumanaan qof oo kasoo jeeda dalka Qadar ay gudan karaan Waajibaadka Xajka.\nXukuumada Sacuudiga waxay sheegtay in Xujeyda Qadariyiinta ay soo aadi garaan goobaha barakeysan iyagoo kasoo gudbaya marin xuduudeedka ay wadaagaan wadamada Qadar iyo Saudi Arabia.\nSida ay faafisay wakaaladda wararka Sacuudiga ee marka lasoo gaabiyo loo yaqaan WAS xujeyda ayaa kasoo gudbaya marin xuduudeedka Salwa ee labada dal wadaagaan kadibna diyaarado gaar ah ayaa ka daad gureyn doono garoonka diyaaradaha Boqor Fahad illaa ay ka geeyaan magaalada Makka Al Mukarramah.\nDowladda Sacuudiga waxay sheegaysaa in tallaabadan ay qaadatay kadib codsi uga yimid mid kamida wiilasha Boqorradii Qadar soo maamulay kaasi oo lagu magacaabo Cabdalla Bil Cali.\nWararka ka imaanaya Qadar waxay sheegayaan in 100 Xujey ah ay durbadiiba ka gudbeen xuduud beenaadka saacado kadib markii Boqor Salmaan uu ogolaaday in dadka Qadariyiinta ay waajibaadka Xajka soo gudan karaan.\nKhilaafka u dhaxeeya dowladaha Khaliijka iyo Qadar ayaa saameyn dhan walba ah ku yeeshay shacabka Qadar, dhinaca kale wasiirka arrimaha dibada dowladda Qadar ayaa soo dhaweeyay tallaabada Aala Sacuud isagoona ku baaqay in degdeg ah xal looga gaaro khilaafka u dhaxeeya dowladaha Gacanka carbeed.


Dr. Tedros oo kasoo jeeda dalka Ethiopia oo loo doortay agaasimaha guud ee cusub ee WHO - Horn Future\nDr. Tedros oo kasoo jeeda dalka Ethiopia oo loo doortay agaasimaha guud ee cusub ee WHO\nGeneva(Horn Future)-Dr. Tedros Adhanom Ghebreyesus oo kasoo jeeda dalka Ethiopia ayaa loo doortay agaasimaha guud ee cusub ee Ururka Caafimaadka Adduunka ee (WHO) tartan ka dhacay magaaladda Geneva.\nGhebreyesus ayaa waxa uu noqon doonaa qofkii ugu horeeyaya ee Afrikan ah ee qabta hogaanka waaxda caafimaadka ee Qaramada Midoobay.\nTedros ayaa waxa uu hore u ahaa wasiirka arimaha dibadda Ethiopia sanadihii 2012 ilaa 2016 isaga oo sidoo kale ahaa wasiirka caafimaadka ee dalka intii u dhaxeysay 2005 iyo 2012.\nWaxa muddadiisa 5ta sano ah ee hogaanka ururkan (WHO) uu bilaabi doonaa 1 July ee soo socota sanadkan aan ku jirno.\nGhebreyesus ayaa waxa kula tartamayay jagadan Dr. David Nabarro oo u dhashay dalka Britain waxana wareegii ugu danbeeyay doorashada uu helay 133 codad ah,halka Nabarro uu helay 50, iyadoo 2 ay ka aammustay ergooyinkii ka qayb qaatay codeeyntan.\nDr. Sania Nishtar oo ahayd musharaxa seddexaad oo u dhalatay dalka Pakistan, ayaa waxa lagu reebay wareegii u horeeyay ee tartankan.\nDoorashadan ayaa waxa ay dhacday inta lagu guda jiro shirka 70aad ee Caafimaadka Adduunka kaas oo ka qabsoomay magaaladda Geneva oo socon doona ilaa 31 bishan May oo lagaga hadlayo arrimaha caafimaadka ee dunida.\nGhebreyesus ayaa waxa uu jagadan kala wareegi doonaa Dr. Margaret Chan oo u dhalatay dalka China oo iyadu haysay xilka agaasimaha guud ee WHO tan iyo 1 January, 2007.\nAfhayeen u hadlay taliska Ethiopia ee uu hogaamiyo Tigreega tirada yar ayaa ku tilmaamey doorashada Ghebreyesus ee jagadan ugu sareeya inay tahay guul ay gaadhay Afrika iyo Ethiopia.\nTedros ayaa waxa lagu eedeeyay todobaadkii lasoo dhaafay in uu qariyay ilaa 3 daacuun oo shuban ah oo ka dhacay dalkiisa,Ethiopia markii uu ahaa wasiirka caafimaadka dalka.\nDaacuunkan lagu eedeeyay in uu qariyay Tedros markii uu ahaa wasiirka caafimaadka ayaa waxa uu ka dhacay dalka Ethiopia sanadihii 2006, 2009 iyo 2011 sida ay qortay warbaahinta caalamku.\n« Hurdada habeenkii waxa ay kordhisaa quruxda wajiga iyo soo jiidashadiisa\t» Maraykanka oo ka digay gantaalaha nuclear ka ee iskaga gudba qaaradaha ee Kuuriyada Waqooyi


Qingdao CO-NELE Group Co., Ltd waxaa estabilished 1993. Laga soo bilaabo hadda waxaan ugu weyn leedahay saddex saldhig saarka yihiin siday u kala horreeyaan oo ku yaalla 1.Qingdao Shangdong, 2.Xi'an Shanxi iyo 3.Liuzhou Guangxi. Setted ilaa 28 Xafiisyada Adeega Corporate ee gudaha iyo dibada ..\n"Brand CO-NELE" billaabay ka Jarmal sare iyo adag falsafada farsamo, waxaan isku daro cilmi farsamo, wax soo saarka, iibinta iyo ka dib-iibka adeega wada.\nmashiinada dhismaha oo ay ku jiraan saar Boom 25 Truck in 56m, la taaban karo Boom gelinayn HGY13 nooca Mobile si HGY23, Self nooca fuulitaanka 24m in ay 35m, wadar ahaan labada lug wanaagsan Small XBS saar la taaban karo serial 20-40m3 / h, JBT la taaban karo Serial fiicni saar 30-40m3 / h, HBT Serial la taaban karo Pump30-100m3 / h, Shotcret xereen Machine, Batching Plant iyo wixii la mid ah.\nWaqtigan xaadirka ah, waxyaabaha our waa la waayay oo dhan Shiinaha oo la soo dhoofiyo Russia, Korea, Kazakhstan, Iran, Mongolia, Masar, Singapore, Malaysia, Vietnam, Indonesia, Australia, Romania, America, Niger, Congo, Mauritius iyo dalalka kale . CO-NELE ay qaab super iyo ruuxa ku niyadsan yihiin adeegaya, waayo dunida oo dhan.\nAstaamaha dhismaha ee sibidhka ...\nSida loo xaliyo xannibaadda wadata ...


JAWAARI: 100 milyan oo dollar ayaa lagu dhisayaa guriga Baarlamaanka Federaalka Soomaaliya | SAHAN ONLINE\nJAWAARI: 100 milyan oo dollar ayaa lagu dhisayaa guriga Baarlamaanka Federaalka Soomaaliya\nMUQDISHO – Guddoomiyaha Baarlamaanka Federaalka Soomaaliya Maxamed Sheekh Cismaan Jawaari ayaa soo bandhigay qorshe cusub oo lagu dhisayo guriga Baarlamaanka oo ku burburay dagaaladii sokeeye.\nJawaari oo ka hadlayay Barnaamij si toos ah uga baxayay Telefishinka dowladda ee SNTV oo lagu qabtay Muqdisho kana soo qeybgaleen dad badan ayaa la weydiiyay sababta muddo sanooyin ah loo dhisi la’yahay gurigaas.\nWuxuuse kaga jawaabay” Gurigaas waa guri sharaf leh, magaciisa waxaa la yiraahdaa Golaha Ummadda, wuxuuna mudanyahay in uu yeesho guri u dhigma (meeqaamkiisa) oo magaalo madaxda ka dhex muuqda, lacag badan ayuu u baahanyahay, waxaa is weeydiin mudan sababta aan u dhex fadhino isaga oo jajaban”.\nGuddoomiye Jawaari ayaa hadalkiisa ku daray in xikmadu tahay maadaama ay dadka burburiyeen in ay ku waano qaataan,maalin kastana ay xusuus u noqoto marka ay burburkiisa arkaan,si aanan mar kale loo burburin.\nWuxuu xusay in sida gurigaas u burburay,dadkuna maskaxdooda u burburtay.\nGuddoomiyaha ayaa sheegay in guriga gebi ahaantiisa la burburin doono,Baarlamaankana u guuri doono meel kumeel gaar ah oo uu kusii shaqeeyo,kaddibna la bilaabi doono dhismaha guriga.\nBiloowga sanadka soo socda dumis ayaa lagu bilaabaa, lacag badan ayuu u baahanyahay, wajiga koowaad oo kaliya waa $60 milyan oo doolar, 7 dabaq ayuu noqonayaa oo xildhibaan kasta uu xafiiskiisa gaarka ah leeyahay, oo labada aqalba ay galayaan, shirarka adduunkana lagu qabanayo, illaa 100 milyan waa gaaraa, hadda ma hayno lacag, balse alle mahadiis dowladda Turkiga ayaa ogolaatay in ay bixiso” ayuu yiri Prof Jawaari.\nGuddoomiyaha golaha shacabka ayaa dadweynaha uga jawaabayay su’aalo badan oo ay ka qabeen arrimaha Baarlamaanka.


Hogaamiyaha Gambia Yaxya Jammeh oo diiday natiijadii doorashada - iftineducation.com\niftineducation.com – Hogaamiyaha Gambia Yaxya Jammeh ayaa diiday natiijada doorashadii madaxtinimada ee la qabtay bilowgii bishan, todobaad kaddib markii uu aqbalay in laga adkaaday.\nMr Jammeh ayaa sheegay in codbixinta ay saameysay “wax isbdaba marin” waxa uuna ku baaqay in loo dareero doorashooyin cusub.\nMr Jammeh oo awoodda dalkaasi 1994 kula wareegay afgambi, ayaa waxaa ka adkaaday Adama Barrow, kaasi oo ku guulaystay in ka badan boqolkiiba 43.\nNatiijooyinka ayaa 5-tii Diseembar waxaa dib u eegis ku sameeyay guddiga doorashada ee dalka, markaa oo ay soo baxeen in sanaadiiqda codbixinta ee hal deegaan si khalad ah loogu daray codka Mr Barrow.\nKhaladka oo sidoo kale codad ugu daray musharaxiinta kale, “ayaanan wax ka badelin natiijada guud”, waxaa sidaasi sheegay guddiga doorashooyinka.\nSi kasataba ha ahaatee, taasi waxa ay boqolkiiba 9 ka soo yareysay guushii Mr Barrow oo ay ka dhigtay boqolkiiba 4.\nMr Jammeh ayaa sheegay in haatan uu “gebi ahaanba diiday” natiijooyinka doorashada.


Wararkii ugu dambeeyay dagaal ka dhacay degmada Afgooye | SMC\nHome WARARKA MAANTA Wararkii ugu dambeeyay dagaal ka dhacay degmada Afgooye\nWararkii ugu dambeeyay dagaal ka dhacay degmada Afgooye\nDagaalka ayaa waxaa uu xalay ku dhex-maray degmada Afgooye ee Gobolka Shabeellaha Hoose Ciidamo ka tirsan kuwa Millateriga Soomaaliya iyo Xubno kamid ah dagaalamayaasha Ururka Al-Shabaab.\nDagaalka ayaa yimid, kadib markii Al-Shabaab weerareen bar-koontorool oo Ciidamada Mailletriga ku leeyihiin halka loo yaqaano Mukayga, waxaana halkaasi ka dhacay dagaal socday ku dhawaad saacad.\nQaar kamid ah dadka ku nool degmada Afgooye ee Gobolka Shabeellaha Hoose ayaa waxaa ay sheegeen in ay maqlayeen dhawaqa rasaasta ay isku adeegsanayeen labada dhinac, hayeeshee aysan xaqiijin karin khasaaraha ka dhashay.\nSaraakiil ka tirsan Ciidamada dowladda ayaa waxaa ay sheegeen inay iska difaaceen weerarkii kaga yimid Al-Shabaab, isla markaana dagaal ay la galeen ay khasaaro ku garsiiyeen.\nWararka ayaa waxaa ay sheegayaan in Ciidamo ka tirsan kuwa AMISOM intii uu dagaalka socday ay tiro hoobiyeyaal ah ku tureen dhinaca ay dagaalka ka soo qaadeen Al-Shabaab, wallow aan la shaacin khasaaraha ka dhashay.\nWararkii ugu dambeeyay ee saaka naga soo gaaray degmada Afgooye ayaa waxaa ay sheegayaan in xaalada ay tahay mid degan, isla markaana isku socodka dadka iyo Ganacsiga uu yahay mid caadi ah.\nPrevious articleMaxa ka soo baxay kulankii Xaaska Cabdikarin Guled iyo Fahad Yasin?\nNext articleMareykanka oo la baxay Markab ka joogay Biyaha Soomaaliya


MAREYKANKA oo saxaya qaladkii ka dhashay go'aankii Trump ee SOOMAALIYA - Caasimada Online\nHome Warar MAREYKANKA oo saxaya qaladkii ka dhashay go’aankii Trump ee SOOMAALIYA\nMAREYKANKA oo saxaya qaladkii ka dhashay go’aankii Trump ee SOOMAALIYA\nWashington (Caasimada Online) – Dowladda Mareykanka ayaa isku dayeysa inay saxdo qaladkii iyo qatartii ka dhalatay go’aankii uu madaxweyne Donald Trump ciidamada Mareykanka uga saaray Soomaaliya, sida uu sheegay sarkaal sare.\nLix bilood kadib markii madaxweynihii hore ee Mareykanka Donald Trump uu si lama filaan ah ciidamadiisa ugala baxay Soomaaliya, maamulka cusub ee Joe Biden ayaa kawada hadlaya in dib loogu soo celiyo dalka.\nBishii December, Donald J. Trump wuxuu amar ku bixiyey in ciidammadu ka baxaan Soomaaliya taasoo qayb ka ah dadaallada caalamiga ah ee lagu doonayo in lagu dhimo tirada ciidamada la geeyay Soomaaliya.\nMadaxa Taliska Mareykanka ee Afrika (AFRICOM ) Gen. Stephen J. Townsend, ayaa fikradihiisa ah in ciidamada Mareykanka dib loogu soo ceiyo Soomaaliya la wadaagay hoggaanka ugu sarreeya wasaaradda gaashaandhigga ee Pentagon.\nIsagoo 29-kii June ka hadlayey Xarunta Istiraatiijiyadda iyo Daraasaadka Caalamiga ee EU ee Golaha Difaaca Washington ayuu Gen. Stephen J. Townsend sheegay inaan la dafiri karin qatarta ka dhalatay go’aankii sida lama filaanka aheyd ee ciidamada Mareykanka looga soo saaray Soomaaliya.\n“Runtii ma dafiri karno dib uga bixitaankeenii Soomaalida ee sida lama filaanka aheyd horaantii sannadkan ay soo bandhigtay qatar iyo murugo, marka waxa aan isku dayeyno inaan sameyno waa inaan maareyno halistaas maadaama aan wali isku dayeyno inaan gacan ka geysano la-hawlgalayaasheena Afrika dhibaatooyinka ay la leeyihiin xagga amniga,” ayuu yiri Townsend.\nTownsend ayaa sheegay in Pentagon-ka ay ku jiraan marxaladihii ugu dambeeyay ee go’aan looga gaarayo istaraatiijiyada ciidamada Mareykanka ee Qaaradda Africa.\n“Waxaan horay iyo gadaalba ula soo xiriiri jiray hogaamiyeyaashayda rayidka ah ee Wasaaradda Difaaca, Xoghayaha Difaaca, anigoo siinaya xulashooyin, Waxaana u maleynayaa inaan xulashooyinkaas ku ilaalin doonno halka ay tahay inay ahaadaan sidaa darteed hoggaamiyeyaasha rayidka ah waxay fursad u leeyihiin inay go’aanadooda gaaraan,” ayuu yiri Gen. Stephen J. Townsend.\nCiidamada Mareykanka ee ka howlgali jiray Soomaaliya ayaa duqeymo iyo weeraro toos ah ku qaadi jiray xarumaha Kooxda Al-Shabaab ee Soomaaliya, waxayna sidoo kale tababaro siin jireen ciidamada Soomaalida iyo kuwa Midowga Africa ee AMISOM, si loo wiiqo awoodda Al-Shabaab ee Soomaaliya.\nQiyaastii 700 oo askari oo Mareykan ah ayaa laga soo saaray Soomaaliya kuwaas oo howlgal Military oo socday 10 sano kula jiray Al-Shabaab oo ah gacanta ugu weyn uguna dhaqaalaha badan al-Qaacidada adduunka.\nFikaradda ah in ciidamada Mareykanka la geeyo Soomaaliya ayaa waxaa lahaa Maamulkii uu hoggaaminayey madaxwneyihii hore ee Mareykanka Bush, waxaana duqeyntii ugu horeysay Soomaaliya laga fuliyey sanadki 2007, taasoo qeyb ka aheyd Istaraatiijyadii danaha Mareykanka looga difaacayey meelo ka baxsan dalkaas.


Wasaaradda arrimaha dibadda oo ka tacsiyadeysay geerida Danjire Caabi, kana warbixisay taariikhdiisa – Radio Muqdisho\nWasaaradda arrimaha dibadda oo ka tacsiyadeysay geerida Danjire Caabi, kana warbixisay taariikhdiisa\nMuqdisho, May 14 , 2018 – Wasiirka Wasaaradda Arrimaha Dibadda iyo Iskaashiga Caalamiga ee Jamhuuriyadda Federaalka Soomaaliya H.E. Amb. Ahmed Issa Awad, Wasiiru dowlaha H.E. Mr. Abdulkadir Ahmed-Kheir Abdi, Wasiir kuxigeenka H.E. Mr. Mukhtar Mahad Daud, Xoghayaha joogtada Wasaaradda, Agaasimayaasha Waaxyaha, Safiirrada, Qunsulada guud , Lataliyeyaasha Wasaaradda iyo dhammaan Saraakiisha Wasaaradda Arrimaha Dibadda iyo Iskaashiga Caalamiga waxa ay tacsi u dirayaan ehellada, asxaabta iyo Ummadda Soomaaliyeed geerida ku timid Allah u naxariistee Danjire Abdurrahim Abby Farah oo xalay oo taariikhdu ku beegnayd May 13, 2018 ku geeriyooday Magaalada New York.\nAmbassador Abdurrahim Abby Farah ayaa ka bilaabay shaqadiisii ugu horreysay Maamulkii Daakhiliyada ee Soomaaliya, loona yiqiin “The Trust Territory of Somaliland”, waxaana uu ka shaqeynayay intii u dhexeysay 1951-1960, isagoo noqday Agaasimaha Adeegga Warfaafinta Soomaaliya.\nIntii u dhexeysay 1961-1965, waxa uu ahaa Danjirihii Soomaaliya ee dalka Ethiopia, isagoo noqday Safiirkii ugu horreeyay ee Soomaali ah oo dalkaasi loo wakiisho.\nSidoo kale, sanadkii 1962 waxa uu wkiil uga ahaa Soomaaliya Guddiga Dhaqaallaha Qaramada Midoobey ee Afrika.\nSidoo kale, Intii u dhexeysay 1964-1965 waxa uu Qaranka Soomaaliyeed u matalay kulamadii Golaha Wasiirada ee Ururkii Midnimada Afrika “Organisation of African Unity (OAU)”.\nIntii u dhexeysay 1965-1972, waxa uu ahaa Ergeyga Joogtada ee Soomaaliya ee Xarunta Qaramada Midoobey ee New York.\nSanadkii 1966 ayuu muddo kooban noqday Kusimaha Agaasimaha Guud ee Wasaaradda Arrimaha Dibadda Soomaaliya.\nIntii u dhexeysay 1969-1972, waxa uu ka mid noqday Shaqaallaha caalamiga ee Jimciyadda Qurumaha ka dhexeysa, isagoo loo magacaabay Madaxa Guddiga Qaramada Midoobey ee gaarka ah ee la dagaalanka midab takoorka, waxaana uu shirguddoomiyay fadhi gaar ah oo Golaha ammaanka ee Qaramada Midoobey oo qabsoomay sanadkii 1972.\nIntii u dhexeysay 1973-1978, waxa uu noqday Kaaliyaha Xoghayaha guud ee Qaramada Midoobey ee arrimaha siyaasadda.\nSanadkii 1990 ayuu galay da’da howlgabka isaga oo ka tirsanaa saraakiisha sare ee Qaramada Midoobey.\nMarxuum Cabdiraxiim Caabi Faarax oo da’diisu ahayd 99 sano-jir, ayaa ku dhashay Magaalada Barry ee Wales, UK, bishii October 22, 1919.\nHaddaba, annagoo ka murugeysan, kana tiiraanyeysan geerida Marxuumka, ayaa waxaan Allah uga baryeynaa inuu u naxariisto, qabrigiisana nuur iyo neecaaw udgoon ku siiyo, hoygiisana ka dhigo Jannada sare ee Alfardows , qoyskiisa, ehelladiisa, asxaabtiisa iyo Ummadda Soomaaliyeedna samir iyo iimaan ka siiyo – Aamiin.\nTaliyaha ciidanka Booliska oo xafiiskiisa kulan kula qaatay ku xiggeenka Safiirka Turkiga ee Soomaaliya\nWasiirada Caafimaadka Soomaaliiya iyo Qatar oo kala saxiixday heshiis muhiim ah


Islaan 82-jirta iyo wiil 28-jir ah oo is guursaday jaceyl kadib | Radio Himilo\nHome / Macluumaad / Islaan 82-jirta iyo wiil 28-jir ah oo is guursaday jaceyl kadib\nIslaan 82-jirta iyo wiil 28-jir ah oo is guursaday jaceyl kadib\nPosted by: radio himilo February 25, 2017\nMuqdisho – Waxay yiraahdeen jaceylku malahan xad iyo soohdin. Maya yaqaan caddaan iyo madow. Mana qoro sabool iyo tanaad. Balse sheekada cajiibka leh ee ku saabsan sida 28-jir Induniisiya u dhashay uu jaceyl ula wadaagay haweeney ka da’weyn 54-sanadood markii ay si kama’ ah ugu kulmeen qadka tilifoonka dabadeedna ku heshiiyeen inay is guursadaan – tiiyoo laba reerood aysan la dhicin xiriirkaas – waxay muujinaysaa in jaceylku wali indha la’yahay.\nPrevious: Shiinaha: Dawo loo helay haweenka la niyad-jaba furriinka\nNext: Dhageyso: Tacliinta iyo Jaceylka iyo aragtida dhalinyarada


Xidiga Manchester United Ee Anthony Elanga Oo Ku Dhawaaday Inuu Ku Biiro Manchester City\nHomeHoryaalka IngiriiskaXidiga Manchester United ee Anthony Elanga oo ku dhawaaday inuu ku biiro Manchester City\nJanuary 19, 2022 Horyaalka Ingiriiska, Wararka Ciyaaraha 0\nDa’yarka Manchester United Anthony Elanga ayaa ku dhawaaday inuu ku biiro kooxda ay xafiiltamaan ee Manchester City ka hor inta uusan u dhaqaaqin Old Trafford, sida uu sheegay tababarihiisii hore ee dhalinyarada Ian Forder .\nElanga, oo 19 jir ah, ayaa sideed jeer u saftay kooxda waaweyn, oo uu ku jiro kulankiisii ugu horeysay ee Premier League ee uu ku soo bilowdo barbarihii 2-2 ee Aston Villa isbuucii hore.\nKa dib markii uu u soo guuray England 2013 waddankiisii Sweden, Elanga wuxuu ku biiray Hattersley FC, oo waqtigaas, uu tababare u ahaa Forder.\nForder ayaa sheegtay in Man City ay tahay kooxdii ugu horeysay ee soo bandhigtay xiisaha ay u qabto saxiixa Elanga, ka hor inta aysan waalid iyo indha indheeye xiriir la sameynin madaxa kormeerayaasha Man United, ka dib markii ay daawadeen isagoo ciyaaraya kulan maxalli ah.\n“(Manchester) City ayaa markii hore muujisay xiisaha, waxaana uu la qaatay tababaro yar,” Forder ayaa u sheegay The Sun.\n“Waxaan markaas lahaa kooxda 14-jirada, runtiina ma ahayn inaan la ciyaaro isaga – laakiin uma ogolaanayn inuu u ciyaaro qof kale.\n“Mid ka mid ah waalidiinta ayaa ahaa indha-indheeye, wuxuuna la xiriiray madaxa kormeerayaasha United, kaasoo eegay isaga, waxaan u maleynayaa inay ahayd guuldarro 8-1 ah, laakiin Anthony wuxuu ahaa mid aad u wanaagsan.”\nSidoo kale xilli ciyaareedkan waxa uu matalay kooxda waa wayn,Elanga waxa uu u soo ciyaaray kooxda da’yarta ee United,waxa uu u dhaliyay shan gool,waxana uu diiwaan gashaday saddex caawin 10 kulan oo uu saftay.


Wararka Maanta: Khamiis, Sept 5 , 2013-Ciidammo Tababar lagu siinayay Warshaddii hore ee Nac-naca ee Muqdisho oo uga soo baxay xeradaas gadood awgiis\nKhamiis, September 05, 2013 (HOL) — Ciidammo ka tirsan kuwa dowladda Soomaaliya oo tababar uga socday xero laga sameeyay warshaddii nac-naca ee magaalada Muqdisho ayaa gadood ahaan uga soo baxay xeradaas, iyagoo lagu arkayay iyagoo aan hub wadan waddooyinka magaalada Muqdisho.\nCiidamadan oo raxan-raxan u socday ayaa lagu arkayay xaafadaha ka tirsan degmooyinka Muqdisho, kuwaasoo war-baahinta u sheegay inay xeradaas uga soo baxeen daryeel la’aan.\nQaar ka mid ah ciidamadan oo la hadlay war-baahinta, ayaa sheegay inaysan helin wax daryeel ah tan iyo markii xeradaas la geeyey, waxaana tani ay qayb ka tahay cabashooyinka ciidamada dowladda.\n“Hubkeennii waxaan uga soo tagnay xeraadii aan ka tirsanayn, waayo ma haysanno wax daryeel ah, waxaana u bareernay in nala dilo ama nala daayo” ayuu yiri mid ka mid ah askarta.\nAskarigan ayaa sheegay inay tiradoodu tahay in ka badan laba boqol oo askari, isagoo xusay inay dib ugu laabanayaan xeradii ay ku sugnaayeen haddii loo ballanqaado in daryeel la siin doono.\nTaliska ciidamada xoogga dalka iyo wasaaradda gaashaan-dhigga ayaan weli ka hadlin ciidamadan sheegay inay gadood ahaan uga soo baxeen xeradii ay ku jireen, waxaana tani ay noqonaysaa markii ugu horreysay oo ciidammo ka tirsan kuwa dowladda ay sheegaan inay gadood ahaan uga soo baxeen xeradooda.\nMas’uuliyiinta sare ee dowladda Soomaaliya ayaa horay u sheegay inay ku bixin doonaan daryeelka ciidamada dowladda dhaqaalaha ugu badan, iyagoo horay tababarro ugu soo xiray ciidammo milateri ah, xeryo ku yaalla gudaha magaalada Muqdisho.\nCiidamada lagu tababarayo gudaha dalka ayay madaxda dowladdu ku sheegeen inay yihiin kuwo qayb ka qaadanaya sugidda ammaanka guud ee Soomaaliya.


Boosaaso - Muqdisho - Taxanaha Maxaabbiistii 77 - Qaybta Saddex iyo Tobnaad - Caasimada Online\nHome Warar Boosaaso – Muqdisho – Taxanaha Maxaabbiistii 77 – Qaybta Saddex iyo Tobnaad\nBoosaaso – Muqdisho – Taxanaha Maxaabbiistii 77 – Qaybta Saddex iyo Tobnaad\nMuqdisho (Caasimada Online)-Boosaaso markii ay howlaheenni nooga dhammaadeen ayaan ka shiraacannay oo mar kale aan soo marnay waddada dheer. Qaddar aan ku hakannay Qardho ka dib waxaan toos u tagnay Garowe. Habeen markii aan hoyannay waan ka soo gudubnay.\nCadaado ayaan u istaagnay in aan shidaal ka qaadanno, kaalin shidaal oo nadiif badan oo aan u maleynayo in ay markaa cusbayd.\nOday keligii joogay ayaan shidaalkii ka iibsannay. Intii gaariga uu ku shubayay shidaalka ayaan odaga iskala sheekeystay oo aan magaciisa weydiiyay. Adan ayuu ku soo koobay. Waxaan weydiiyay wiilal uu dhalay oo Xamar jooga in ay jiraan? Haa mid baa dhigta Jaamacadda, ayuu ka billaabay. Qaarka kale inta aanuu sheegin ayaan weydiiyay magaca wiilkiisa Jaamacadda dhigta. Wuu ii sheegay. Markaas ayaan odaga weydiiyay oo aan ku iri adigu ma Adan hebel ayaad tahay? Wuu ila yaabay!\nKa dib waxaan u sheegay in wiilkiisa aan saaxiib nahay.\nQofka keliya ee aan Cadaado wadahadalnay ayuu ahaa, wuxuuna noqday saaxiibkeey Aabbihiis oo aanan weligeyba hore isu weydiin in uu nool yahay iyo magaalada uu deggan yahay ama waxa uu ka shaqeeyo.\nWaxaan maalintaas safarkeenna ku hakinnay Beled Weyne oo aan habeen ku hoyannay. Markaan aniga oo og wixii socodkii hore iga qabsaday, waan ka baaqsaday Hotel. Waxaan jiif ka helay xarunta Italian Medical team.\nMaalintii xigtay ayaan subaxnimadii ka soo baxnay Beled Weyne waxaanan ku soo laabannay Muqdisho goor galab ah.\nIlaaheey mahaddiis intaa aan soconnay Muqdisho ilaa Boorama, Borama ilaa Garowe iyo Boosaaso, Boosaaso ilaa Muqdisho baabuurka wax cillad ahi nagama gelin. Marka laga reebo in shidaal, saliid iyo biyo aan ku shubnay, xataa hal taayar lagama beddelin.\nWuxuu ahaa safar guul noogu dhammaaday.\nLaakiin warka aan Muqdisho ugu nimid wuxuu ahaa in Cali oo aan Hargeysa u xilsaarany in uu waraaqaha ku goobo qoysaska ay u socdaan xabsiga la dhigay.\nMa ahayn marka keliya ee Cali ay ciidammada amnigu ay xireen. Marna wakhti gaaban ka dib ayay iskood u soo daayeen. Marna waxay kalliftay in aan la xiriiro Madaxa Radio Hargeysa, Xasan – Kuuriya, si uu General Morgan u wargeliyo. Tabtaas ayaan Cali xabsiga uga soo deynay.\nWaxaa billowday in annaga oo la kaashaneyna Ururka Bisha Case e Soomaaliyeed xarumihiisa Gobollada, iyo hey’ado kale oo badan in aan jawaabo ka helno wakiillada aan Gobollada u xilsaarnay in ay goobaan qoysaska Maxaabbiista.\nWakiillada qaar waxay ahaayeen dad ay ICRC shaqo gelisay, qaarna waxay ahaayeen dad Dowladda u shaqeeya oo si samafal ah uga qeyb qaadanaya howsha.\nSafarkii marka aan maalmo yar ka nasannay, Beatrix iyo anigu waxaan isu diyaarinnay safar kale oo aan ugu baxayeno Wanla Weyn, Buur Hakaba, Baydhaba, Luuq, Garba-Haarreey, Buur Dhuubo iyo Qansax Dheere.\nMarkan waxaa socdaalka nagu wehlisa Kornelia oo u timid in ay shaqada ka beddesho Beatrix oo loo beddelay Lima, dalka Peru.